
Sammen om den 
digitale udvikling 


Verden udvikler sig i disse år i en hastig fart. Det 
mærker vi også i Danmark. 


Nogle tendenser er globale. Det gælder for eksem- 
pel cybertruslen, som kun er blevet mere aktuel 
med Ruslands krig mod Ukraine. Samtidig er vores 
klima i hastig forandring. Verdensomspændende 


kriser, som kalder på samarbejde, mod og handling. 


Andre tendenser er nationale. Danmark har et 

af de bedste velfærdssamfund i verden. Måske dét 
bedste. Det skal vi værne om. Vi skal sikre, at der 
er hænder nok til at levere den gode velfærd, vi 
forventer. 


Coronakrisen viste os, at vi som samfund kan 
håndtere selv de største udfordringer, når vi hand- 
ler i fællesskab. Og den viste os ikke mindst, at 
digitalisering er et afgørende redskab. Krisen satte 
en tyk streg under de muligheder, digitaliseringen 
bringer med sig. Og den har sat fart på den ud- 
vikling, der allerede var i fuld gang. 


Som et af verdens mest digitaliserede lande står 
Danmark stærkt, når vi skal gribe de digitale 
muligheder. Men vi skal have endnu mere fart på 
digitaliseringen. Udfordringen er at få udrullet 
teknologiske løsninger bredt, så det bliver til gavn 
for alle. Derfor dækker regeringens strategi som 
noget nyt både den offentlige sektor og den 
private sektor. 


Regeringen nedsatte derfor sidste år et Digita- 
liseringspartnerskab, som har givet sit bud på 
de næste digitale skridt for Danmark. I efteråret 
2021 afleverede Digitaliseringspartnerskabet 
46 ambitiøse anbefalinger til regeringens videre 
arbejde med digitalisering. Anbefalingerne er 
konkrete bud på, hvad vi skal gøre lige nu og 
her for at accelerere udviklingen mod en bedre 
digital fremtid. 


Med digitaliseringsstrategien tager regeringen 
stafetten op fra Digitaliseringspartnerskabets 
anbefalinger. Vi bygger mere på, og vi investerer 
samlet for over 2 mia. kr. i vores digitale samfund 
over de næste fem år. Til gavn for borgerne og 
virksomhederne. 


Ambitionen er klar: Vi skal fastholde Danmarks 
digitale førerposition. Vi skal styrke vores fælles 
velfærd, accelerere den grønne omstilling samt 
øge væksten og eksporten gennem digitalisering. 
Samtidig skal vi sikre danske borgere og virk- 
somheder mod cyberangreb. Det kræver, at vi 
investerer klogt, og at vi gør det nu og her. 


Den hastige digitale udvikling kræver også, at 

vi adresserer de udfordringer, der følger. Når vi 
omstiller vores velfærdssamfund, må og skal vi 
sikre, at alle kan anvende og få gavn af de digitale 
tjenester. Derfor skal vi fortsat investere i vores 
digitale sikkerhed og sikre en etisk forsvarlig 
brug af ny teknologi og data. 


Med strategien sætter regeringen den digitale 
kurs, både på kort og langt sigt. Vi opstiller løs- 
ninger på de problemer, vi har her og nu, mens 
vi lægger fundamentet for fremtidens udvikling. 


Regeringen lægger op til et bredt og forpligtende 
samarbejde mellem offentlige og private parter, 
med civilsamfundet og forskningsverdenen. 
Sammen skal vi stille Danmark stærkere og 
lægge sporene for hele Danmarks digitale 
fremtid. 

anmarks 
igitale udvikling 


Danmark som digitalt foregangsland I Danmark er vi bedst, når vi gør ting i fællesskab. 
Danmark er i dag et af de mest digitale samfund i Vi løser opgaver på tværs af stat, kommuner og 
verden. Vores digitale offentlige sektor er verdens- regioner, og vi gør det i samspil mellem det offent- 


førende og bidrager hver dag til at gøre hverdagen lige og det private. Den tilgang har bragt os langt. 
nemmere for borgere og virksomheder. Vi har 

samlet set nogle af de mest digitale borgere og Siden årtusindeskiftet er der i Danmark gennem- 
virksomheder i EU. ført en gennemgribende digital omstilling af den 


Danmark er i toppen blandt 
europæiske lande 

Anm.: Hvert år måler EU-Kommissionen medlemsstaternes fremskridt inden for digitalisering i deres Digital Economy and Society Index 
(DESI). Resultaterne måles på digitale kompetencer (human capital), netværk (connectivity), integration af digitale teknologier (integration 
of digital technology) og offentlige digitale tjenester (digital public services), og rapporten giver et overblik over, hvordan de forskellige 
lande i EU klarer sig. 


Kilde: Eurostat, DESI 2021. DESI (The Digital Economy and Society Index) måler digital performance for EU-lande. 

offentlige sektor og af danske virksomheder, der 
har placeret os blandt de bedste i verden. 


Danmarks førerposition er et resultat af innova- 
tive virksomheder og et tæt og forpligtende 
samarbejde på tværs af hele den offentlige sektor 
og i tæt partnerskab med private parter. Det 
gælder blandt andet på områder, hvor det har 
været nødvendigt og hensigtsmæssigt at skabe 
tværgående løsninger, der anvendes bredt i 
danskernes hverdag, hvad enten de skal i kontakt 
med det offentlige eller det private. 


Dette samarbejde på tværs af sektorer er unikt 

på verdensplan og har givet enestående resultater 
og digitale løsninger som NemID, Digital Post, 
borger.dk, virk.dk mv., som gør hverdagen nem- 
mere for borgere og virksomheder. 


Det stærke digitale fundament var afgørende for, 
at Danmark som samfund kunne rykke hurtigt, da 
coronakrisen ramte landet. På grund af vores gode 
fælles data og digitale løsninger kunne vi hurtigt 
udvikle nye løsninger og udrulle vacciner til alle 
danskerne. Og vores virksomheder kunne hurtigt 


omstille sig og nå eksisterende og nye markeder 
gennem e-handel. Derfor skal vi fremover 

i endnu højere grad bringe digitale redskaber, 
data og ny teknologi i spil for at skabe øget vækst, 
finde på nye løsninger i den grønne omstilling 

og udvikle og styrke vores velfærdssamfund. 


Den digitale udvikling har siden årtusindskiftet 
været rammesat af en række fællesoffentlige 
digitaliseringsstrategier målrettet den offentlige 
sektor, som er aftalt mellem stat, kommuner og 
regioner. Parallelt har skiftende regeringer igang- 
sat indsatser og strategier for at løfte den digitale 
omstilling af erhvervslivet og udvalgte sektorer 
som sundhed og forskning. 


Det arbejde gør, at vi i dag står på et solidt digitalt 
fundament, som den videre digitalisering af sam- 
fundet kan bygge ovenpå - i et samarbejde på 
tværs af offentlig og privat sektor, forsknings- 
verden og civilsamfund. 

Centrale skridt 
iden digitale udvikling 


2021 Coronapas-app lanceres 

2021 Sundhedskortet-app lanceres 

2020 Kørekort-app lanceres 

2015 Første Apple Watch kan købes i butikkerne 

2014 Digital post gøres obligatorisk for danske borgere 
2013 MobilePay introduceres 

2013 Digital post gøres obligatorisk for danske virksomheder 
2011 AG netværk udrulles i Danmark 

2010 NemID og mobilbank app lanceres 

2009 Digital tinglysning introduceres 

2007 Borger.dk lanceres 

2007 Den første iPhone lanceres 

2006 Spotify grundlægges 

2006 De første danske Facebook-profiler bliver oprettet 
2005 Google Maps introduceres 

2005 Første video lægges på YouTube 


2005 E-faktura indføres i Danmark og gør elektroniske fakturaer 
til standard for B2G (business to government) 


2003 NemKonto introduceres i Danmark 
2003 Sundhed.dk og Virk.dk lanceres 
2001 Den første artikel på Wikipedia bliver oprettet 


2001 Den første fællesoffentlige digitaliseringsstrategi præsenteres 
- borgerne kan nu sende mails til det offentlige 


1999 Nokia 3210 kommer på markedet 


1989 World wide web introduceres og det bliver muligt at tilgå 
hjemmesider fra hele verden 


1982 1G netværk lanceres 
1982 Commodore 64 lanceres 
1968 CPR-registeret introduceres 


1959 Datacentralen etableres af staten, amterne og kommunerne 

Digitaliseringspartnerskabet 

Regeringen nedsatte i foråret 2021 et Digitalise- 
ringspartnerskab, der fik til opgave at komme med 
anbefalinger til en ny samlet digitaliseringsstrategi 
for Danmark. 


Med Digitaliseringspartnerskabet bragte rege- 
ringen repræsentanter fra erhvervslivet, arbejds- 
markedets parter, forskningsverdenen, KL og 
Danske Regioner sammen for at sætte retning 
for Danmarks digitale udvikling. 


Digitaliseringspartnerskabets arbejde resulterede 
i 46 konkrete anbefalinger inden for 7 indsats- 
områder. Med anbefalingerne peger Digitalise- 
ringspartnerskabet på konkrete indsatser, der 
udnytter digitaliseringens muligheder og derigen- 
nem bidrager til det gode liv for borgere, vækst 
for vores virksomheder og adresserer nogle af de 
mest presserede udfordringer, vi som samfund står 
over for: fx den grønne omstilling, stigende inter- 
national konkurrence og et fortsat pres på vores 
velfærdssamfund. 





Digitaliseringspartnerskabets 
indsatsområder 


Indsatsområder 


Øget vækst og eksport gennem verdens mest digitale 
og produktive virksomheder 


Verdens bedste digitale offentlige sektor 


Digital offentlig service med borgerne i centrum 





Sundhedsområdet som digital frontløber 


Et grønnere Danmark gennem digitalisering af forsyningssektoren 


Intelligent og fleksibel transport gennem digitalisering 





Accelereret innovation gennem offentligt-privat samarbejde 


Fundament 
Digitale kompetencer gennem hele livet 
Øget og ansvarlig anvendelse af data 


Stærk cybersikkerhed 


Først med tidssvarende digital infrastruktur 





Kilde: Digitaliseringspartnerskabet. 

De næste skridt i Danmarks digitale 
udvikling 

Med strategien følger regeringen samlet op på 
Digitaliseringspartnerskabets anbefalinger og 
sætter 61 initiativer i gang. Initiativerne vil gøre 
en konkret forskel i danskernes hverdag, lette 
unødigt bureaukrati for danske virksomheder 

og accelerere deres digitale omstilling, give nye 
værktøjer i den grønne omstilling samt frigøre 
hænder til pleje og omsorg i den offentlige sektor 
og bidrage til vækst og innovation i den private 
sektor. Samtidig ruster vi det danske samfund til 
fremtiden ved på forskellig vis at styrke dansker- 
nes digitale kompetencer og styrke cyber- og 
informationssikkerheden hos myndigheder, 
virksomheder og borgere. 


Digitalisering skal ikke ske for digitaliseringens 
skyld, men skal løse udfordringer og udvikle 
samfundet til det bedre. Regeringens digitalise- 
ringsstrategi tager derfor afsæt i 9 visioner, der 


sætter retningen for, hvor de digitale løsninger 
skal sættes i spil for at løse konkrete samfunds- 
problemer og skabe værdi for borgere og 
virksomheder. 


Samtidig må vi ikke være blinde for de skygge- 
sider, der følger af en mere digital verden. 

Nye kriminalitetsformer springer frem, vores 
demokratiske samtale udfordres, og der er risiko 
for, at vores mest personlige data spredes, hvis 
der ikke passes godt på dem. Derfor har regerin- 
gen investeret i vores digitale sikkerhed med 

en ny cyber- og informationssikkerhedsstrategi, 
et styrket Dataetisk Råd og en aktiv indsats for at 
beskytte vores demokratiske værdier og påvirke 
den digitale udvikling internationalt efter 
danske standarder. 

Vision 1 
Styrket cyber- og 
informations- 
sikkerhed 

Vision 4 
Øget vækst og 
digitale SMV'er 

Vision 7 
Et stærkt, etisk 
og ansvarligt 
digitalt fundament 

Vision 2 
Sammenhængende 
service for borgere 

og virksomheder 

Vision 5 
Fremtidens digitale 
sundhedsvæsen 

Vision 8 
Danmark i centrum 
af international 
digitalisering 


Vision 3 
Mere tid til kerneopgaven 
gennem øget brug af 
teknologi 


Vision 6 
Accelerering af 
grøn omstilling gennem 
digitale løsninger 


Vision 9 
Danskerne rustet til 
en digital fremtid 

5 principper for Danmarks digitale Digitaliseringsråd 

udvikling For at følge op på digitaliseringsstrategien og 
Med strategien tager Danmark de næste skridt rådgive regeringen om den videre digitale ud- 

i den digitale udvikling. Med 5 klare principper vikling af Danmark frem mod 2030, nedsætter 
vil regeringen sikre, at den digitale udvikling regeringen et nyt Digitaliseringsråd. 

også i fremtiden sker på danske præmisser og 

til gavn for borgere og virksomheder i Danmark. Rådet vil bestå af eksperter og repræsentanter fra 
Principperne beskriver tilgangen for, hvordan både den offentlige og private sektor. 


de 9 visioner indfries. 
Digitaliseringsrådet får til opgave løbende at følge 


Vi skal sørge for at fastholde den tilgang, der implementeringen af initiativerne i digitaliserings- 
tidligere har givet os så enestående resultater. strategien og rådgive regeringen om nye digitale 
Principperne er en fælles rettesnor for alle tendenser og den videre digitalisering af Danmark 
initiativer, der sættes i gang med digitalise- i den periode, som strategien dækker, dvs. frem 
ringsstrategien og for det videre arbejde med til 2026. 


digitalisering i vores samfund. 


5 principper 


O Det digitale skal være til gavn for alle, skabe vækst og 
understøtte konkurrenceevne og produktivitet 


e Digitale investeringer skal fokuseres der, hvor de kan løse konkrete 
samfundsproblemer og lette hverdagen for borgere og virksomheder. 





e Digitalisering skal styrke danske virksomheder, herunder særligt små og 
mellemstore virksomheder (SMV'er), og bidrage til vækst, produktivitet 
og styrket konkurrenceevne. 


e Alle uanset digitale kompetencer skal kunne begå sig i samfundet. 


O Den digitale udvikling skal ske med fokus pá sikkerhed, 
ansvarlighed og etik 
e Data og digitale løsninger skal udvikles og anvendes på en ansvarlig og 
gennemsigtig måde, så borgere og virksomheder ved, at deres oplysninger 
behandles ansvarligt. 


e Sikkerheden i digitale løsninger skal styrkes og være i centrum i udviklingen 
af nye digitale løsninger. 


DD Digitale fremskridt skal tages i samarbejde mellem det 
offentlige og det private 
e Den digitale udvikling skal ske i tæt samarbejde mellem den offentlige og private 
sektor for at sikre vækst, innovation og sammenhæng på tværs af løsninger 
i både myndigheder og erhvervslivet. 


O Data fra det offentlige er et feelles gode, som skal bidrage 
til vækst og innovation 
e Værdifulde og offentlige data, der ikke er personhenfgrbare, skal gøres 
tilgængelige for forskere, virksomheder og offentlige myndigheder for at skabe 
innovation og udvikling. 


e Myndigheder skal koordinere deres dataindsatser og sikre, at indsatserne er 
sammenhængende og centrerede omkring dem, de skal skabe værdi for. 


O Danmark skal præge den digitale udvikling globalt 


e Vi skal være til stede i de internationale digitale arenaer og på eksport- 
markederne, og vi skal fremme, at den digitale udvikling formes efter danske 
værdier og afspejler de gode erfaringer og løsninger, der er opbygget 
i Danmark. 


e Danske forskningsmæssige styrker skal bidrage til at præge udviklingen 
af digitale løsninger globalt. 

Vision I 

Styrket cyber- 
og informations- 
sikkerhed 

Med vores høje grad af digitalisering følger også 
en sårbarhed over for ondsindede aktører, der 
gennem nye angrebsformer forsøger at udnytte 
svaghederne i vores digitale infrastruktur og i 
vores virksomheder. Cybertruslen er i dag en af de 
mest alvorlige trusler mod Danmark, og den må 
forventes også at være det i fremtiden. En trussel, 
der desværre er højaktuel med Ruslands krig i 
Ukraine. 


Trusselsbilledet ændrer sig hastigt og konstant. 
Hver dag er myndigheder, virksomheder og 
borgere mål for cyberangreb, og cybertruslen er 
således blevet et grundvilkår i danskernes privatliv, 
arbejdsliv og i samfundet som helhed. Mange virk- 
somheder ser ikke sig selv som mål for it-kriminelle 
og tager derfor ikke de nødvendige forholdsregler. 


Cyberkriminelle og fjendtlige efterretningstjene- 
ster sætter danskernes digitale sikkerhed under 
pres. Det er en trussel, som skal tages meget 
alvorligt og kalder på en styrket indsats, hvis vi 
skal kunne følge med udviklingen. 


Arbejdet med at gøre Danmark digitalt sikkert er 
vigtigere og mere presserende end nogensinde før. 


Derfor har regeringen lanceret en ny national 
strategi for cyber- og informationssikkerhed 
2022-2024, der investerer 270 mio. kr. i 34 nye 
initiativer. Strategien har et særligt fokus på vores 


kritiske infrastruktur og spænder bredt med fokus 
på såvel stat som på borgerne og erhvervslivet. 
Initiativerne skal sikre, at samfundsvigtige funk- 
tioner løbende tilpasses til det skiftende trussels- 
billede. Regeringen styrker samtidig Danmarks 
deltagelse i det internationale samarbejde om at 
bekæmpe cybertruslen. 


Regeringen og forligspartierne har med udmønt- 
ningen af forsvarsforligets cyberreserve derudover 
styrket Danmarks cyberforsvar med 500 mio. kr. 

I kommuner og regioner arbejdes ligeledes løbende 
med at styrke cyber- og informationssikkerheden. 


Endelig er det afgørende, at Danmark spiller aktivt 
med i udviklingen og udbredelsen af helt nye og 
revolutionerende teknologier, der vil påvirke sam- 
fundet i fremtiden, og som kan anvendes direkte 

i styrkelsen af cybersikkerheden i Danmark. Rege- 
ringen vil derfor bygge bro mellem forskning og 
erhvervsliv ved at fremme udviklingen af kvante- 
teknologi i Danmark. Dansk forskning i kvante- 
teknologi er verdensførende på flere områder, og 
regeringen vil arbejde for, at forskningen både kan 
benyttes til at styrke cybersikkerheden, men også 
til løsninger i virksomheder inden for forskellige 
brancher - herunder fremtidens medicin og 
grønne omstilling samt forsvars- og sikkerheds- 
området. 


Cyber- og informationssikkerheden 
idanske SMV'er skal styrkes 


: CE 


40 % 24% 


af SMV'erne har et utilstrækkeligt digitalt af de danske SMV'er har ikke implementeret de 
sikkerhedsniveau i forhold til deres to helt basale sikkerhedstiltag; opdatering 
risikoprofil. af styresystemer og backup af data. 
Kilde: Digital sikkerhed i danske SMV'er, Erhvervsstyrelsen, 2021. Kilde: Digital sikkerhed i danske SMV'er, Erhvervsstyrelsen, 2021. 





Der er mangel på ledelsesforankring 
og kompetencer 


Ed E UL 
22 % 26% 
O O 
af de virksomheder og myndigheder, der har af de danske SMV'er træffer beslutninger 
forsøgt at rekruttere informationssikkerheds- om virksomhedens arbejde med digital 
arbejdskraft, har enten ikke kunne ansætte sikkerhed, hvor ledelsen kun i nogen eller 
eller har måtte ansætte en profil, som ikke havde mindre grad er involveret. 
alle de ønskede kompetencer. 
Kilde: Arbejdsmarkedet for informationssikkerhedskompetencer Kilde: Digital sikkerhed i danske SMV'er, Erhvervsstyrelsen, 2021. 


i Danmark, Højbjerre Brauer Schultz, 2019. 





Borgerne mangler viden om 
cyber- og informationssikkerhed 


A e 


16 % 21% 


af borgerne efterlever anbefalingen om at have et kodeord af danskerne har i 2020 
pá mere end 12 tegn, der ikke genbruges flere steder. oplevet fupopkald. 
Kilde: Danskernes informationssikkerhed, Digitaliseringsstyrelsen Kilde: Danskernes informationssikkerhed, Digitaliseringsstyrelsen 


m.fl., 2020. m.fl., 2020. 

Strategiske indsatser 


& Der stilles nye krav til myndigheder med ansvar for samfundsvigtige 
funktioner, der i væsentlig grad er it-understøttet, om at udarbejde 
strategier for cyber- og informationssikkerheden samt oprette en 
decentral cyber- og informationssikkerhedsenhed. 


& Der igangsættes indsatser med fokus på at øge kompetenceniveauet 
og ledelsesforankringen inden for cyber- og informationssikkerhed 
i staten. 


@ Der igangsættes og faciliteres nye offentlig-private initiativer 
målrettet en større cybersikkerhed blandt SMV'er. Det understøttes 
bl.a. med en ny cybersikkerhedspagt mellem regeringen og en række 
centrale private aktører på området. 


& Der gennemføres kampagner for at sikre vidensopbygning blandt 
borgere, virksomheder og myndigheder og sikkerhedsportalen 
sikkerdigital.dk styrkes. 


@ Udviklingen af kvanteteknologi i Danmark styrkes med henblik pá 
at skabe en forsvars- og sikkerhedsmæssig samt kommerciel 
styrkeposition. 


& Der investeres i SMV'ers digitale sikkerhed gennem målrettede 
rådgivningstilbud. 


& Indsatsen for den digitale dannelse hos børn og unge styrkes, så 
de er klædt på til at færdes trygt og sikkert på nettet. 













er offentlige service udgør kernen 
Me velfærdssamfund. Alle skal 
sammenhængende 


være hjælp og støtte. 


Digitaliseringspartnerskabet, 2021 

Vision 2 
Sammenhængende 
service for borgere 
og virksomheder 








Borgere og virksomheder skal opleve, at den 
offentlige sektor tilbyder den bedste og mest sam- 
menhængende offentlige service med den enkelte 
borger og virksomhed i centrum. Digitale offentlige 
løsninger og services skal være sammenhængende, 
brugervenlige og tage udgangspunkt i den enkelte 
brugers behov og situation. Samtidig skal den 
offentlige service være tilgængelig for alle, og der 
skal tages hånd om og tilbydes hjælp til de borgere 
og virksomheder, der finder det digitale 
udfordrende. 


Det skal være nemt at være i kontakt med det 
offentlige - fx ved at man som borger digitalt kan 
håndtere ansøgninger og få overblik over ydelser, 
eller at man som virksomhed nemt kan foretage 
indberetninger og se kommende frister. Borgere og 
virksomheder skal opleve en moderne digital ser- 
vice, som er mere brugervenlig, sammenhængende 
og ensartet - uanset hvilke dele af det offentlige, 
de er i kontakt med. 


En sammenhængende offentlig sektor kræver 
en mere datadrevet offentlig service, hvor data 

i højere grad anvendes og udveksles på tværs af 
myndigheder for at sikre en mere sammenhæn- 
gende og personaliseret service til den enkelte. 


Brugen af data i den offentlige service skal altid 
ske med udgangspunkt i sikkerhed og ansvarlig- 
hed. For den enkelte borger og virksomhed skal 
det være let at bevare overblikket over kontakten 
med det offentlige og få et let overblik over egne 
data. Regeringen vil derfor gøre det nemmere at 
få overblik over egne data, og give bedre mulighed 
for afgivelse af digitale samtykker til fx deling 

og behandling af data. 


Selvom langt de fleste danskere kan begå sig 
digitalt, er der stadig en gruppe af borgere, fx 
ældre og udsatte, som finder det digitale udfor- 
drende. Regeringen vil derfor styrke indsatsen for 
digital inklusion ved at tage bedre hånd om de 
borgere og sikre, at de har lige adgang til vores 
samfund. Den offentlige sektor skal favne alle, og 
digitaliseringen af samfundet skal altid ske med 
fællesskabet for øje. Der skal derfor tilbydes den 
rette hjælp og vejledning til digitalt udfordrede 
borgere, ligesom der skal tilbydes alternativer til 
dem, der ikke har mulighed for at anvende digitale 
løsninger. Samtidig skal der sikres bedre forud- 
sætninger for digitale støttepersoner, så de kan 
agere som et trygt bindeled mellem borgeren 

og den offentlige sektor. 


Mange danskere er tilfredse 
med den offentlige service 
- men alle skal med 





91% 20 % 


af de 15-89-årige brugere af tjenesterne 
på offentlige myndigheders hjemmesider 
er primært tilfredse med, hvor nemt 
det er at bruge tjenesterne. 


af danskerne er i forskellig grad er udfordrede 
af det digitale samfund, fx som følge af 
kognitiv eller fysisk funktionsnedsættelse, 
manglende digitale eller sproglige færdigheder. 











9 mio 82 % 


besøg har Virk, som er virksomhedernes 


af de danskere, der anvender digitale 
digitale indgang til det offentlige, årligt. 


løsninger, er enige i, at deres brugeroplevelse 
med offentlige digitale løsninger er gode. 





Kilde: It-anvendelse i befolkningen 2021, Danmarks Statistik, 2022. Erhvervsstyrelsen, 
statistik for besøg på Virks indberetningsportal 2021. 


Alle danskere skal opleve, at de digitale 


redskaber bidrager til at gøre hverdagen 
lettere. 


Digitaliseringspartnerskabet, 2021 

Strategiske indsatser 


& Indsatsen for inklusion af digitalt udfordrede borgere styrkes gennem 
målrettet hjælp og vejledning, og ved at gøre det nemmere at give 
fuldmagt så andre kan agere på ens vegne digitalt. 


& Der skabes digital sammenhæng på tværs af velfærdsområder gennem 
bedre mulighed for datadeling i sager, der går på tværs af myndigheder 
og sektorer. 


& Det gøres lettere at afgive og tilbagekalde samtykker til offentlige 
myndigheder, så borgere på en enkel og tillidvækkende måde kan give 
tilladelse til, at deres data må deles med offentlige myndigheder. 


& Den digitale service løftes gennem målrettet arbejde med udviklingen 
af digitale selvbetjeningsløsninger, mere målrettet information og 
vejledning på borger.dk og nye funktioner i Digital Post. 


& Der udvikles en ny app til de danske virksomheder - MitVirk - der 
giver virksomhederne og særligt SMV'er og enkeltmandsvirksomheder 
hjælp til at overholde deres pligter og frister til det offentlige. 


Digitaliseringen skal være med til at 
Ad ep sore AUS Som vi 








Digitaliseringspartnerskabet, 2021 

Vision 3 

Mere tid til kerne- 
opgaven gennem øget 
brug af teknologi 





oo 
o 
oo 





Vi står over for en akut mangel pá arbejdskraft Digitalisering benyttes eksempelvis allerede i høj 

iden offentlige såvel som i den private sektor. Der grad til at frigøre behandlings- og plejeressourcer, 

er et presserende behov for flere medarbejdere ligesom der er gjort de første erfaringer med 

til at løfte den borgernære velfærd, som skal være kunstig intelligens gennem fx automatiseret sags- 

med til at skabe tryghed, kvalitet og nærhed. Sam- behandling. I den private sektor anvendes kunstig 

tidig har virksomhederne brug for flere hænder intelligens på tværs af brancher, særligt til auto- 

i produktionen og til at servicere kunder, så de matisering af arbejdsgange, eksempelvis gennem 

fortsat kan skabe vækst og værdi til samfundet. softwarerobotter til procesoptimering. Samtidig 
muliggør bedre udnyttelse af talegenkendelses- 

For at kunne imødekomme den store mangel på teknologier, at fx chatbots kan forstå borgerens 


arbejdskraft, kræver det en omstilling af den made, spørgsmål og i højere grad give hurtige og dæk- 
vi i dag løser opgaverne på. Med digitale løsninger, kende svar. Dermed kan øget brug af kunstig 


automatisering og bedre udnyttelse af nye tekno- intelligens gøre administrationen mere effektiv 
logier og data kan vi gentænke og effektivisere og understøtte bedre og hurtigere beslutninger, 
arbejdsgange og finde nye måder at levere service ligesom de kan udføre gentagne administrative 
på. Det indebærer store forandringer i den offent- processer og frigive mere tid til virksomhedernes 
lige sektor såvel som i virksomheder. kerneforretning og den borgernære velfærd. 
Teknologi og digitale løsninger skal derfor være Det er regeringens vision, at Danmark skal være 
en integreret del af arbejdsgangene og måden, blandt de bedste i verden til hurtigt og effektivt 
hvorpå den offentlige og private sektor løser at udvikle og implementere nye teknologier, 
opgaver bredt set - og især på områder, hvor vi der kan skabe værdi for borgere, virksomheder 
ved, at arbejdskraftsmanglen også i fremtiden og samfundet, samt understøtte medarbejderne 
bliver stor. Robotteknologi kan for eksempel i varetagelsen af deres opgaver. Derfor ønsker 
afhjælpe nedslidende arbejde ved at overtage regeringen at igangsætte en 10-årsplan for tekno- 
tunge løft i industrien eller ældreplejen. Ligeledes logi og automatisering af den offentlige sektor, 
kan udbredelse af brugen af telemedicin støtte der skal frigøre mere tid til den borgernære 
borgere, særligt den store og voksende gruppe velfærd svarende til 10.000 årsværk over 10 år. 
af borgere med kroniske sygdomme, og frigøre Det er en stor og omfattende opgave, som kræver 
ressourcer på sundhedsområdet. et stærkt samarbejde mellem stat, kommuner og 
regioner. Derudover kalder indsatsen også på et 
Vi er allerede godt på vej med at udnytte de digi- styrket offentligt-privat samarbejde om udvikling, 
tale muligheder til at løse store samfundsmæssige tilpasning og anvendelse af innovative teknologier. 


udfordringer. 


Der er et stort potentiale 
iudbredelse af velfærdsteknologi 


4 ud af 10 


myndigheder anvender kunstig intelligens. 


Tallet forventes mere end fordoblet om tre år. 


Kilde: Digital & Technology - IT i praksis 2021-2022, 
Rambøll. 





16 % 


af kommunerne har taget kunstig 
intelligens i drift. 


Kilde: Kommunernes Teknologiradar 2022, 
Kommunernes Landsforening og KOMBIT. 





89 % 


af kommunerne vurderer, at kunstig intelligens 
er relevant for løsning af opgaverne. 


Kilde: Kommunernes Teknologiradar 2022, 
Kommunernes Landsforening og KOMBIT. 





11% 


af kommunerne svarer, at velfeerdsteknologi 
skaber bedre fysisk arbejdsmiljø. 


Kilde: Velfærdsteknologi ide danske kommuner 2021 - 
Undersøgelse af danske kommuners anvendelse af 





velfærdsteknologi, Carenet m.fl., 2021. 





Case 
Kunstig intelligens kan anvendes 
isagsbehandlingen og frigive mere tid 


Smartmail: Kommunerne bruger mange ressourcer på tialerne i kunstig intelligens til at spare arbejdskraft ved 
at modtage, sortere og journalisere indgående post og at reducere ressourcebehovet ved administrativt arbejde 
mails. Kunstig intelligens kan anvendes til automatisk at forbundet med håndtering af post. Samtidig understøtter 
fordele post til de rette modtagere og sagsbehandlere løsningen, at de rigtige medarbejdere modtager relevant 
i kommunen og journalisere disse korrekt med det post i første omgang. Det sikrer samtidig kortere sags- 
samme. Den intelligente mailsorteringsløsning Smartmail behandlingstid for borgerne. Norddjurs Kommune har 
blev udviklet og afprøvet i et signaturprojekt, som ved anvendelse af løsningen oplevet en reduktion i den 
Norddjurs og tre andre kommuner med gode resultater tid, der bruges på fordeling af indkommende post på 

har gennemført i 2019-2021. Smartmail udnytter poten- ca. 66 pct. i forhold til tidligere. 


Kilde: Digitaliseringsstyrelsen. 

Strategiske indsatser 


& Nye teknologiske løsninger skal frigøre tid og arbejdskraft i den 
offentlige sektor. Der igangsættes derfor en 10-årsplan for ny 
teknologi i den offentlige sektor, der skal frigøre mere tid til den 
borgernære velfærd svarende til 10.000 årsværk over 10 år og 
bidrage til at løse manglen på arbejdskraft i den offentlige sektor. 
Regeringen vil drøfte arbejdet med KL og Danske Regioner. 


& Den offentlige sektors anvendelse af nye teknologier som fx 
kunstig intelligens accelereres gennem målrettede investeringer 
i udbredelse af modne teknologier med dokumenteret effekt. 


& Det offentlig-private samarbejde om innovation og ny teknologi 
styrkes og målrettes centrale udfordringer som den grønne 
omstilling og mangel på arbejdskraft. 


& Videomøder skal tilbydes som supplement til fysiske møder i flere 
dele af den offentlige sektor. Det skal give borgere et fleksibelt 
tilbud i en travl hverdag, når de skal i kontakt med det offentlige 
og samtidig frigøre tid fx i sundhedsvæsenet. 


Vi skal automatisere for at imødegå mangel 
på arbejdskraft I fremtiden, så der kan frigives 
ressourcer til den borgernære velfærd. 





Digitaliseringspartnerskabet, 2021 


2-Trimble 


eder bider 
de | verden 
nuligheder. 


o.m 
Digitaliseringspartnerskabet, 2021 





DANMARKS DIGITALISERINGSSTRATEGI - SAMMEN OM DEN DIGITALE UDVIKLING 29 


2) (8) 6) @) E) E) © 


Vision 4 
Øget vækst og 
digitale SMV'er 

To ud af tre private job i Danmark findes i 
SMV'erne. Men danske SMV'er er mindre digita- 
liserede sammenlignet med store virksomheder. 
De investerer også mindre i teknologiske løsninger 
end store virksomheder, og de er mindre innova- 
tive end SMV'erne i vores nabolande. Det skyldes 
bl.a. manglende ressourcer og viden om mulig- 
hederne i digitalisering, manglende kompetencer 
til at implementere ny teknologi samt uklare eller 
utidssvarende regler for udvikling og brug af 

nye teknologier. 


Der er derfor brug for en digital transformation 
af erhvervslivet, hvor alle danske virksomheder 

- små som store - får del i og drager nytte af den 
digitale omstilling. 


Det kræver en ekstra indsats. | Danmark skal 
SMV'er have gode vilkår for at kickstarte deres 
digitale omstilling ud fra deres nuværende ståsted, 
og kommende vækstvirksomheder skal kunne få 
mere luft under vingerne, så vi kan forblive et 

af de mest digitale lande i verden. 


Regeringen vil understøtte erhvervslivets digitale 
transformation ved at igangsætte en række initia- 
tiver, som gør det lettere at drive grønne og 
produktive virksomheder i Danmark. Initiativerne 
indgår i en samlet indsats, der på lang sigt skal 
realisere visionen om MinVirksomhed. 


MinVirksomhed indebærer, at automatisering 
og digitale løsninger skal gøre det let for virksom- 
heder at dele mange typer data - ligesom det 


er tilfældet på dele af borgerområdet, fx indkomst- 
oplysninger. På lang sigt er det visionen, at virk- 
somhederne kun indberetter samme data én gang 
til myndighederne. Det vil særligt komme 
SMV'erne til gode. 


Mange virksomheder, uanset størrelse, kender 

til udfordringer med unødigt bureaukrati og 

med at efterleve kompliceret regulering. Danske 
virksomheder bruger ca. 30 mia. kr. årligt på 
fakturahåndtering, bogføring og indberetning til 
myndighederne. Det svarer til ca. 70.000 kr. årligt 
pr. virksomhed. Automatiserede løsninger kan 
lette det arbejde og føre til færre fejl, så virksom- 
hedernes tid kan flyttes fra administration til 
kerneforretningen og dermed medvirke til at 
skabe vækst og velstand. 


Vi skal kort sagt udnytte digitalisering til at gøre 
det lettere at være en grøn og produktiv virksom- 
hed. Derfor vil regeringen bl.a. udvikle infrastruk- 
tur, hvor standardiserede grønne produktdata let 
kan deles mellem virksomheder og myndigheder 
ifm. offentlige indkøb, indberetninger og rappor- 
tering. Samtidig skal det blive nemmere at iden- 
tificere og kontrollere de virksomheder, som 
svindler, så der konkurreres på fair konkurrence- 
vilkår - både for SMV'er, iværksætterne og for 
de store virksomheder. 


Der er stor forskel på digitaliseringsniveauet 
for SMV'er og store virksomheder 





SMV'er 
10-249 ansatte 


3,5 
PES 


Store virksomheder 
250 ansatte eller derover 


Anm.: Figuren viser det veegtede gennemsnit pá et digitaliseringsindeks for hhv. SMV'er (10-249 ansatte) og store virksomheder (250+ 
ansatte), der viser, hvor digitaliserede virksomheder er pá tværs af en række parametre. Digitaliseringsniveau er målt som et indeks baseret 
på 5 indikatorer. For hver indikator gives 1 point. Digitaliseringsindekset viser virksomheder i liberale byerhverv med mindst 10 ansatte. 


Kilde: Egne beregninger baseret på VITA-undersøgelsen 2021, Danmarks Statistik, 2021. 





SMV'er i Danmark skal blive mere digitale 


30 mia. kr. 


årligt i arbejdstid bruger små og 
mellemstore virksomheder på 

fakturahåndtering, bogføring og 

indberetning til myndighederne. 


2.800 


digitale projekter i SMV'er 
i hele Danmark er igangsat 

ml. 2018-2021 som følge af 
SMV:Digital programmet. 


93% 


af de virksomheder, der hidtil 
har modtaget rådgivning gennem 
SMV:Digital, har investeret i ny 
teknologi eller har planer om 
at gøre det. 


Anm.: Beregninger baseret på regnskabsklasse A og mikro B. 


Kilde: KPMG, Erhvervsministeriet. 





Case 
Automatisering i virksomheder 


bcm transtech, finalist til Prisen for Årets Digitale 
SMV:Omstilling 2021, har med støtte fra SMV:Digital 
gennemført en digital omstilling fra 2020 til 2021. 
Virksomheden er en international leverandør til bølge- 
papindustrien og har etableret sig som verdensmarkeds- 
leder i automatiserede lager- og reolsystemer, lifte og 
lignende, som virksomheden eksporterer til bølgepap- 
fabrikker verden over. bcm transtech har udviklet og 
implementeret et digitalt salgsværktøj, som de kalder 
bcmart (udtales ”Be Smart”). Det digitale salgsværktøj 
har reduceret tidsforbruget markant i tilbuds- og 
planlægningsfasen. Med bcmart kan det rette tilbud 


og et kundetilpasset lagerlayout nu være færdigt på 

få timer, hvor det tidligere tog flere måneder. Samtidig 
bliver flere kunder gjort opmærksom på muligheden 

for at vælge en standardiseret løsning, idet de gennem 
bcmart kan vælge et af koncepterne at tage udgangs- 
punkt i. Med det nye system oplever virksomheden, at 
sælgerne i højere grad kan bruge deres tid på opsøgende 
arbejde og afsøge nye markeder. Samtidig har virksom- 
heden efter introduktion af den nye platform modtaget 
store udenlandske ordrer, der udelukkende er genereret 
i bcmart. Ordrerne er lukket uden overhovedet at have 
besøgt kunderne. 

Strategiske indsatser 


Regeringen ønsker, at det skal være nemmere at være virksomhed 

og samtidig nemmere at være grøn virksomhed i Danmark. Der igang- 
sættes konkrete initiativer som en del af visionen for MinVirksomhed, 
der med digitale løsninger skal afhjælpe unødigt bureakrati og 
automatisere rapporteringskrav. 


Der igangsættes et arbejde med at automatisere virksomhedernes 
erhvervsrapportering, som skal bidrage til at lette virksomhedernes 
bogføring og indberetning til myndighederne for knap 3 mia. kr. Med 
et SMV-venligt udbudssystem skal det være lettere for virksomheder 
at byde på offentlige kontrakter. 


Der igangsættes grønne initiativer til gavn for virksomhederne 

og særligt SMV'erne: Initiativ om ESG-data, et mere automatiseret 
klimakompas og grønne produktdata, skal gøre virksomheders 
dokumentation og rapportering om bæredygtighed lettere. 


Den digitale omstilling og automatisering i SMV'ere styrkes gennem 
SMV:Digital og SMV:Robot, der tilbyder rådgivning til SMV'erne samt 
mulighed for at afprøve robotløsninger i egen virksomhed. 


Teknologioverførslen fra universiteterne til erhvervslivet styrkes 
gennem en national indsats, der skal gøre det lettere for SMV'ere og 
iværksættere at bruge ny viden og teknologi fra den offentlige forskning 
og hermed virksomhedernes evne til at udnytte ny teknologi og 

digitale løsninger. 


Digitaliseringspartnerskabet har en vision om, at 
løsningen "MinVirksomhed” udvikles for at lette 
SMV ers administration med datadrevne løsninger. 
Det skal give et mærkbart løft i SMV'ers 
digitalisering og automatisering. 


Digitaliseringspartnerskabet, 2021 


Sigitalisering I har enorm værdi. DE 
bør sundhedsområdet være digital 
frontløber, der viser værdien af og 
skaber tillid til øget digitalisering. 


Digitaliseringspartnerskabet, 2021 

Vision 5 
Fremtidens digitale 
sundhedsvæsen 





oo 
o 
oo 





Pá sundhedsomrádet stár vi over for en voksende 
mangel pá arbejdskraft og store demografiske 
udfordringer - danskerne bliver ældre og flere 
borgere får multisygdomme. Over de kommende 
30 år forventes en stigende levealder og andelen 
af borgere over 75 år vil næsten fordobles i 
Danmark. Samtidig bliver der færre i den arbejds- 
dygtige alder, og andelen af borgere med de mest 
udbredte kroniske sygdomme stiger. Det lægger 
et massivt pres på det sundhedsvæsen, som vi 
kender. 


Danmark er langt fremme med at udvikle og an- 
vende digitale løsninger. Og coronakrisen har vist 
værdien af de digitale løsninger i sundhedsvæse- 
net. For at fremtidssikre vores sundhedsvæsen 

er der behov for at tage de næste store skridt i 
den digitale omstilling, så vi kan bringe sundheds- 
væsenet tættere på borgerne og understøtte 
behandling og en sundere befolkning gennem 
digitale løsninger og brug af ny teknologi. 


Vi har i Danmark nogle af verdens bedste sund- 
hedsdata. Bedre adgang og brug af sundhedsdata 
går hånd i hånd med udviklingen af nye behand- 
lingsformer og optag af nye sundhedsteknologiske 
løsninger til gavn for patienterne og danske life 
science-virksomheder. Bedre brug af sundheds- 
data kan skabe bedre sammenhæng i borgernes 
behandlingsforløb, forbedre diagnosticeringen af 
sygdomme, understøtte innovativ forskning og øge 
kvalitet og geografisk lighed i sundhedsvæsenet. 


Fx skaber det bedre behandlingsforløb, når 
sundhedspersonalet kan samarbejde på tværs 

og ikke bruger unødige ressourcer på at indhente 
oplysninger i forbindelse med behandlingsforløb, 
der går på tværs af sektorer. Tilmed kan diagnos- 
ticeringen og behandling af sygdomme forbedres 
gennem øget og ansvarlig brug af vores sundheds- 
data ved fx datadrevne teknologier som kunstig 
intelligens. 


Samtidig kan digitalisering og nye teknologiske 
løsninger skabe mere tid til patienterne og bidrage 
til at løse kapacitetsudfordringen med manglende 
sundhedspersonale. Brug af telemedicinske løs- 
ninger og patientrapporterede oplysninger kan 
eksempelvis bidrage til en bedre udnyttelse af 
ressourcer i sundhedsvæsenet, når borgerne selv 
inddrages i deres behandling ved fx hjemme- 
målinger, og brug af videokonsultationer kan 
medvirke til at øge den geografiske lighed i 
sundhedsvæsenet. 


Derfor vil regeringen fortsætte både det tætte 
fællesoffentlige samarbejde med regioner og 
kommuner om digitalisering af sundhedsvæsnet 
og det stærke offentligt-private samarbejde på life 
science-området om udviklingen af fremtidens 
digitale sundhedsvæsen. På den måde kan vi 
forbedre kvaliteten af behandlinger i sundheds- 
væsenet, tilbyde borgerne mere trygge, borger- 
nære og skræddersyede sundhedsforløb, under- 
støtte manglen på arbejdskraft i sundhedsvæsenet 
samt skabe vækstmuligheder for danske life 
science-virksomheder. 


I 2030 har vi i Danmark ... 


o 
160.000 flere 40.000 flere 160.000 flere 


Kilde: Danmarks Statistik, Sundhedsdatastyrelsen & Statens Institut for Folkesundhed, Syddansk Universitet. 





Case 
Telemedicin kan give borgere bedre, mere fleksibel 
og personlig behandling, uanset hvor de bor i landet 


Mange patienter med lungesygdommen KOL får hjælp rådgive patienten gennem beskeder eller video- 

til at få luft med ekstra ilt i en iltflaske. Det kan variere, samtale, eller vurdere, om der er behov for at justere 
hvor medtagede patienterne er, og der er derfor behov i behandlingen i samarbejde med en læge. Ved at både 
for, at patienterne selv løbende kan følge med i deres patienter og sygeplejersker løbende kan følge med, 
sundhedstilstand. Det er muligt med telemedicinske giver telemedicinske løsninger en ekstra tryghed til 
løsninger, hvor patienterne kan foretage målinger der- patienterne, og samtidig kan patienterne blive hjemme 
hjemme og via en tablet indsende oplysninger om i vante rammer og undgå de mange ture til lægen eller 
måleresultater og svar på forskellige spørgsmål til den sygehuset - som for nogle patienter indebærer lang 
kommunale sygeplejerske. Sygeplejersken kan på den tid på landevejene. 


måde følge med i patientens tilstand og på den baggrund 





Andelen af borgere, som anvender 
sundheds-apps er steget 


66 % 


20 % 
El 


2015 2021 





Kilde: Borgernes holdning til og anvendelse af e-sundhed: Udvalgte resultater fra den 5. nationale undersøgelse, 
Pernille Bertelsen, lektor, Dansk Center for Sundhedsinformatik, Aalborg Universitet. 


Eksempler pá offentlige apps 
som danskerne anvender 





5 mio. 1,6 mio. 2,1 mio 


gange er appen MinSundhed brugere anvender MinLæge-appen gange er Sundhedskort-appen 
blevet downloadet og tendensen er stigende downloadet 
Kilde: Sundhed.dk. Kilde: Praktiserende Lægers Organisation (PLO). Kilde: Digitaliseringsstyrelsen. 


49,500 4,6 mio. 


gange i døgnet bliver gange er Coronapas-appen 
Sundhedskort-appen benyttet downloadet 





Kilde: Digitaliseringsstyrelsen. Kilde: Sundhedsministeriet. 

Strategiske indsatser 


& Borgere skal tilbydes bedre, mere fleksibel og personlig behandling 
af høj kvalitet, uanset hvor de bor i landet. Det skal gøres ved 
at udbrede telemedicinske løsninger som fx virtuelle konsultationer, 
hjemmemälinger og patientrapporterede oplysninger. 


& Ny teknologi og borgernes selvrapporterede data skal i endnu højere 
grad anvendes i behandling og tidlig opsporing af sygdomme. 


& Det skal være lettere at dele oplysninger og sende meddelelser 
isundhedsvæsenet, herunder især i forbindelse med sektorovergange 
mellem praksissektor, kommuner og sygehuse. 

Videreudvikling 
af sundhedsvæsnet 


Regeringen har med sit udspil til sundhedsreform og Strategi for life 
science 2021-2023 sat retningen for det fortsatte arbejde med at 
løfte sundhedsvæsenet. Her spiller digitale løsninger og bedre brug 
af sundhedsdata også en vigtig rolle med bl.a. følgende initiativer: 


e Udbygge Et samlet patientoverblik, som skal styrke det nære og 
sammenhængende sundhedsvæsen ved at lette arbejdsgangene, 
sikre mere tid til den enkelte patient og fremme gode, sammen- 
hængende patientforløb, fordi der er let og smidig adgang til 
de relevante oplysninger, når der er brug for det i patientens 
behandlingsforløb. 


Styrke anvendelsen af data til at understøtte kvalitetsudvikling 
idet nære sundhedsvæsen og skabe viden om og overblik over 
borgeres samlede forløb på tværs af kommuner, almen praksis 

og sygehuse. 


Styrke udbredelse af digitale løsninger i almen praksis fx video- 
konsultationer og brug af kunstig intelligens med henblik på mere 
fleksible og moderne rammer for lægens arbejde. 


Bedre brug af sundhedsdata til gavn for danske patienter samt 
forskning og udvikling af innovative life science-løsninger gennem 
bl.a. realisering af en vision for bedre brug af sundhedsdata, én 
fælles indgang til sundhedsdata til forskning og innovation mv. 









ms ka 
je. A 


= 


| 


A E 


i 





— 


vy 
¿14 


| AE ee a 
essoufeer Anyend else 


Digitaliseringspartnerskabet, 2021. te 





DANMARKS DIGITALISERINGSSTRATEGI - SAMMEN OM DEN DIGITALE UDVIKLING 39 


0) (8) 6) @ © E) © 


Vision 6 
Accelerering af grøn 
omstilling gennem 
digitale løsninger 





oo 
om 
oo 





Vi står midt i en verdensomspændende krise for 
vores klima, biodiversitet, miljø og natur. Den 
grønne omstilling kræver derfor omfattende hand- 
ling og er én af de absolut vigtigste opgaver, vi 
som samfund står over for at skulle løse. Samtidig 
har udviklingen i Ukraine gjort det tydeligt, at 
klima- og energipolitik nu også er sikkerheds- 
politik. 


Danmark har et historisk og moralsk ansvar for at 
gå forrest i den grønne omstilling. Vi står kun for 
en lille del af verdens samlede udledninger, men 
vi har gode muligheder for at påvirke resten af 
verden. Dels ved at gå forrest og vise, at det at 
være et velstående og konkurrencedygtigt land 
ikke behøver at stå i modsætning til den grønne 
omstilling. Dels ved at være med til at udvikle 
konkrete løsninger på klimakrisen, som hele verden 
kan bruge. Vi har et godt udgangspunkt for den 
grønne omstilling i kraft af vores stærke innova- 
tionskraft og grønne teknologier, gode offentlige 
data og evne til at samarbejde på tværs af 
samfundet og over landegrænser. 


For at lykkes med den grønne omstilling skal vi 
bringe alle redskaber i spil. Og her rummer data, 
ny teknologi og digitalisering nye muligheder, som 
vi skal gribe. Digitale løsninger har blandt andet 
store potentialer for at mindske udledningen af 
drivhusgasser, effektivisere materialeforbrug og 
minimere affald, beskytte vores drikkevand, skabe 


en sammenhængende grøn forsyningssektor, der 
udnytter ressourcer og infrastruktur bedre samt 
beskytte land og by mod ekstremt vejr. 


Derudover er adgang til god bredbånd- og mobil- 
dækning en nødvendig forudsætning for en digital 
hverdag og et vigtigt greb i fremme af den grønne 
omstilling. Geografiske grunddata og digital infra- 
struktur kombineret med en robust teleinfrastruk- 
tur udgør tilsammen det basale fundament for 
udveksling af data på tværs af sektorer og tekno- 
logier. Samtidig er teleinfrastrukturen afgørende 
for, at samfundet kan udnytte mulighederne i 
bevægelsesdata. Eksempelvis forventes positione- 
ringsdata via et robust 5G net i stigende grad at få 
en samfundskritisk karakter. Derfor vil regeringen 
styrke sammenhængen på tværs af digitale infra- 
strukturer som fundament for en øget brug af data 
og anvendelse af nye teknologier. Det vil regerin- 
gen bl.a. gøre ved at oprette en ny styrelse for 
Dataforsyning og Infrastruktur, der skal samtænke 
telepolitikken med det store potentiale i anven- 
delsen af data til fx optimering af trafikafvikling. 


Med digitalisering følger muligheder for at gøre 
den grønne omstilling mere smidig, mindre byrde- 
fuld og mere effektiv for borgere og virksomheder. 
Eksempelvis ønsker regeringen at etablere en 
cirkulær databank, der samler og tilgængeliggør 
data om affald og materialer. Databanken skal 
skabe fundamentet for, at private virksomheder 

og offentlige myndigheder kan effektivisere deres 
materialeforbrug og minimere affald. 


Derudover skal vi mindske digitaliseringens på- 
virkning af klima og miljø. Trods digitaliseringens 
grønne gevinster, kan øget digitalisering nemlig 
også føre til stigende forbrug af energi og res- 
sourcer fx i serverrum og datacentre. Her vil nye 
klimaeffektive teknologier kunne anvendes til 

at reducere digitaliseringens aftryk. 


Den grønne omstilling vil kræve en stor indsats 
fra alle dele af samfundet. Klimakrisen kender ikke 
til kommune- eller landegrænser og kan kun løses 
i fællesskab. Det kalder på styrket samarbejde og 
koordination på tværs af den offentlige sektor, 
erhvervslivet og forskningsverdenen for at skabe 
værdi i vores digitale, grønne indsatser. 


Samtidig er der behov for en hurtig indfasning af 
nye teknologier, tidssvarende digital infrastruktur 
og transparens om bæredygtighed for at under- 
støtte grøn adfærd og bæredygtigt forbrug hos 
borgere, virksomheder og investorer. 


Samlet set er det regeringens mål, at data og 
digitalisering i langt højere grad anvendes til at 
sikre effektivitet og sammenhæng i Danmarks 
grønne omstilling og samtidig skabe grobund for 
fremtidens danske erhvervseventyr. Digitale 
løsninger kan accelerere den grønne omstilling 
ved at optimere vores brug af ressourcer og 
infrastruktur, forbedre planlægningen i samfundet 
og skabe nye grønne forretningsmodeller. 


Derfor vil regeringen fremme anvendelsen af 
datadrevne offentlige og private løsninger såsom 
kunstig intelligens, sensorer, satellitter og andre 
lovende teknologier med henblik på at reducere 
vores klimaaftryk og sikre en effektiv klima- 
tilpasning. 


Digitale løsninger kan reducere 
udledninger 

15 % 10-30 % 


af udledninger vil ifølge World Economic af den direkte udledning i byer estimeres 
Forum kunne reduceres ved at udnytte at kunne reduceres ved at implementere 
potentialet i forbedret adgang til smart-community løsninger som loT 
forsyningsdata og Al, på tværs af sektorer. i byrummet. 
Kilde: Digital technology can cut global emissions by 15 pct. Kilde: Klimapartnerskabet for service, it og rådgivning, 
Here's how, World Economic Forum, 2019. Regeringens klimapartnerskaber, 2020. 





Digitalisering i cirkulær økonomi er 
et vigtigt bidrag til den grønne omstilling 


Design og produktion Forbrug 


ZA 2 
à 












Genanvendelse 

Strategiske indsatser 


& Der igangsættes konkrete initiativer, der skal bidrage til den grønne 
omstilling bl.a. ved at sætte data om vand i spil. Med bedre data om, 
hvor vand er, og hvor det bevæger sig hen, kan vi sikre os bedre mod 
de vejrhændelser, vi vil se i fremtiden og fx varsle om oversvømmelser. 


& Der etableres en cirkulær databank, der samler og tilgængeliggør data 
om affald og materialer, så virksomheder og offentlige myndigheder 
kan effektivisere deres materialeforbrug og minimere affald. 


& Et forsyningsdigitaliseringsprogram skal drive udviklingen mod 


en sammenhængende grøn forsyningssektor, der udnytter ressourcer 
og infrastruktur bedre på tværs af værdikæder og forsyningsarter. 


Vi vil via data, kunstig intelligens 
og digitalisering båne vejen for 
grøn omstilling I alle sektorer. 


Ambition fra regeringens klimapartnerskaber, 2021 


Vi skal finde en balance, hvor visom samfund ilangt 
større udstrækning anvender data og ny teknologi ar” 
til at stimulere innovation, konkurrenceevne og væksten 
samt effektiv offentlig service. Men samtidig skal 
det GE Da en ansvarlig made, der fostrer mes 

ORLON O 


VISION / 

Et stærkt, etisk 

og ansvarligt digitalt 
fundament 








Vores digitale velfærdssamfund hviler på et digitalt 
fundament, der er bygget op over en lang årrække. 
Siden man i 1968 oprettede CPR-registret, der i 
første omgang blev opbevaret på hulkort på kom- 
munernes EDB-centraler, har man løbende taget 
skridt mod at digitalisere de offentlige systemer. 


Det har gjort Danmark i stand til at gå forrest i 
udviklingen af den offentlige service. Vores sund- 
hedsregistre, skattesystem, og den digitale post 
og selvbetjening, der i dag er en naturlig del af 
danskernes hverdag, står på skuldrene af systemer 
og dataregistre, der er bygget op over årtier. 


For at sikre, at vi også i fremtiden kan udvikle 
vores offentlige service til gavn for borgere og 
virksomheder, er det afgørende, at vi investerer 

i vores digitale fundament. Det gælder fx for vores 
stærke datagrundlag, vedligehold af vores fælles 
it-systemer, digitale arkitektur og standarder på 
tværs af løsninger samt sikring af klare juridiske 
rammer for digitalisering. 


Det offentlige it-landskab er i dag at betragte som 
kritisk infrastruktur på linje med fx vores broer, der 
binder landet sammen. Det betyder, at systemerne 
skal efterses og fremtidssikres på samme måde, 
som når vi løbende vedligeholder vores veje og 
broer. Offentlige myndigheder skal derfor løbende 


udvikle og modernisere deres offentlige 
it-løsninger og sikre, at nye teknologier tages 
i brug. 


Det er regeringens ambition, at samfundets 
digitale grundpiller udvikles, vedligeholdes og 
udskiftes rettigdigt, så det digitale fundament 
er solidt. 


En af disse fælles grundpiller er offentlige data. 
Regeringen vil derfor over de kommende år inve- 
stere i samfundets fælles datagrundlag, så virk- 
somheder, myndigheder og forskere også fremover 
kan bygge videre på sammenhængende og til- 
gængelige data, der går på tværs af sektorer 

i samfundet. Regeringen ønsker, at offentlige data 
skal kunne anvendes og deles bredt i samfundet 
på en effektiv, standardiseret og dataetisk forsvar- 
lig måde, som værner om borgernes tillid. Det 
kræver først og fremmest, at det er enkelt at finde 
offentlige data og få svar på, hvad de kan og må 
bruges til. 


Sammen med de mange sektorspecifikke data- 
indsatser er der behov for en styrket koordination 
i den offentlige sektor for at sikre genbrug og 
sammenhæng på tværs, forebygge lukkede data- 
siloer og understøtte, at vores investeringer i 

offentlige data kommer flest mulige borgere, 
virksomheder, forskere og myndigheder til gavn. 


Derudover vil regeringen arbejde for, at dataetik 
og ansvarlig dataanvendelse bliver en bærende 
søjle i myndigheder og virksomheders digitale 
udvikling. Der skal være en sund offentlig op- 


mærksomhed og debat om dataetiske spørgsmål. 


For spørgsmålene opstår i mange situationer - 
både hos myndigheder, borgere og ikke mindst 
SMV'erne, som ofte ikke har de fornødne for- 
udsætninger og kompetencer til at arbejde med 
dataetik. 


Tilliden til digitalisering i Danmark 
skal øges gennem klare spilleregler 
og institutionelle tiltag med fokus på 
ansvarlighed, gennemsigtighed og 
rettigheder. 


Samtidig skal fremtidens digitale løsninger i højere 
grad udvikles med udgangspunkt i fælles arkitek- 
tur og udbredte standarder, så der skabes robuste 
løsninger, der kan tale sammen på tværs. 


Endelig skal lovgivningen understøtte en effektiv 
og brugervenlig digital forvaltning, tidssvarende 
rammer for brug af ny teknologi, og at digitale 
løsninger udvikles med udgangspunkt i borgernes 
retssikkerhed. 


Digitaliseringspartnerskabet, 2021 


Dataetik, tillid og tilgængelighed 


67 % 


af danske SMV'er er enige i, at det er vanskeligt at vurdere, 
hvordan deres anvendelse af data kan ske på en dataetisk måde. 


Kilde: Ansvarlig dataanvendelse som konkurrenceparameter - resultater fra 
spørgeskemaundersøgelse, Rådet for Digital Sikkerhed m.fl., 2021. 








78 % 


af de danske SMV'er har ikke udformet en 
politik eller retningslinjer for dataetik. 


Kilde: Ansvarlig dataanvendelse som konkurrenceparameter 
- resultater fra spørgeskemaundersøgelse, Rådet for Digital 
Sikkerhed m.fl., 2021. 








78 % 


af borgerne, der anvender offentlige digtiale 
selvbetjeningsløsninger, mener, at oplysninger om 
dem i højere grad bør deles mellem myndigheder, 
hvis det kan forbedre brugeroplevelsen på 
de digitale selvbetjeningsløsninger. 


Kilde: It-anvendelse i befolkningen 2021, 
Danmarks Statistik, 2022. 


78 % 


af danskerne er enige eller meget enige 
i udsagnet ”Jeg har generelt tillid til 
offentlige digitale løsninger”. 


Kilde: It-anvendelse i befolkningen 2021, 
Danmarks Statistik, 2022. 








921 


åbne statslige datasæt udstilles 88 forskellige 
steder. Rigsrevisionen har peget på et stort 
uforløst potentiale i at gøre det enklere for 
anvendere fra både den offentlige og private 
sektor at finde og tilgå offentlige data. 


Kilde: Åbne data - Rigsrevisionens beretning afgivet 
til Folketinget med Statsrevisorernes bemærkninger, 
Folketingets Statsrevisorerne m.fl., 2019. 

Strategiske indsatser 


@ Det skal være nemmere for virksomheder, forskere og myndigheder 
at finde og genbruge offentlige data til at skabe innovation og 
udvikling. Derfor etableres ét samlet overblik over tilgængelige 
data for at skabe en mere enkel adgang hertil. 


@ Dataetikken skal styrkes og i en fortsat digitaliseret verden skal 
borgernes rettigheder beskyttes. Derfor styrkes Datatilsynet, ligesom 
den virksomhedsrettede dataetiske indsats samt Dataetisk Råd 
videreføres. 


& Borgere og virksomheder skal sikres ens og sammenhængende 
digital service. Udbredelse af fælles principper og udbredte 
standarder skal bidrage til et stærkt digitalt fundament i den 
offentlige sektor. 





mark. 


der ` oA Danmar 





Digitaliseringspartnerskabet, 2021 

Vision 8 

Danmark I centrum 
af international 
digitalisering 

I omverdenen er Danmark anerkendt som et digi- 
talt foregangsland, hvor báde virksomhedernes 

og den offentlige sektors brug af digitale løsninger 
ligger i front. Derfor er der stor efterspørgsel på 
danske digitale løsninger og kompetencer. Den 
position skal vi fastholde og bruge til at sætte en 
ambitiøs digital dagsorden i EU og øge eksport 

af danske digitale løsninger. 


Regeringen ønsker derfor, at Danmark påvirker og 
sætter retning for det europæiske arbejde på en 
række centrale digitale dagsordener. Det gælder 
eksempelvis cybersikkerhed, digital offentlig 
service, regulering af tech-giganter og et velfunge- 
rende digitalt indre marked med fair konkurrence- 
vilkår. Ligeledes skal vi være med til at fremme 
ansvarlig brug af data og ny teknologi til gavn for 
borgere og virksomheder. 


Samtidig skal vi deltage aktivt i EU's nye politiske 
satsninger og arbejde for at hjemtage EU-midler til 
projekter med dansk deltagelse, som kan komme 
danske borgere, forskningsinstitutioner, SMV'er 
og myndigheder til gavn. 


Den teknologiske udvikling betyder også, at nye 
private aktører langt fra Danmark spiller en større 
og større rolle i, hvordan vi indretter vores sam- 
fund. Derfor går regeringen med Strategien for 
Danmarks teknologiske diplomati i kritisk dialog 


med techindustrien og forrest i de internationale 
diskussioner om tech-giganternes samfundsansvar. 
Herunder i regi af EU og FN, hvor de globale digi- 
tale spilleregler formes. Regeringen har med sin 
Hvidbog om tech-giganter allerede sat gang i debat- 
ten om, hvordan vi får et mere ansvarligt og 
retfærdigt samfund med tech-giganterne. 


Det er en forudsætning for at udbrede danske 
værdier og digitale løsninger i en global verden, at 
vi fastholder vores stærke internationale position 
på det digitale område. Regeringen ønsker derfor 
en større internationalisering og eksport af danske 
digitale løsninger. Potentialet er stort og mange 
lande står over for at skulle investere i offentlige 
digitale løsninger. 


Samtidig vil regeringen styrke indsatsen for, 

at udenlandske investorer finder vej til danske 
digitale vækstområder. Det styrker Danmarks 
innovationskraft og talentbase, så vi kan svare på 
fremtidens digitale udfordringer og bevare dansk 
konkurrenceevne. Regeringen vil derfor igang- 
sætte en målrettet indsats, der skal bringe tekno- 
logi, innovation og talent til Danmark og skabe 
flere jobs inden for højteknologierhverv. 


Mindre virksomheder halter 
efter på eksporten 


Eksport for 


340 


mia. kr. 


Eksport for 
163 
mia. kr. 
Eksport for 
87 
Eksport for mia. kr. 
36 
mia. kr. 
© 9 © © 





0-9 ansatte 10-49 ansatte 50-249 ansatte 250 ansatte 
eller derover 


Anm.: De store virksomheder står i dag for over halvdelen af den danske eksport. Digitalisering kan 
derfor være en løftestang til at øge eksporten hos særligt de små- og mellemstore virksomheder. 


Kilde: Udenrigshandel med varer (virksomhedskarakteristika efter økonomiske enheder), 
Danmarks Statistik. 

Strategiske indsatser 


@ Danmarks engagement i EU's digitale programmer styrkes, 
og Danmark skal præge den digitale udvikling og regulerings- 
dagsordenen. 


& For at skabe vækst og eksport for danske virksomheder styrkes 
eksportindsatsen for danske digitale løsninger. Til understøttelse 
heraf etableres en taskforce med offentlige og private aktører samt 
en indsats i Danmark ved fremvisning af danske digitale løsninger. 


& Danske styrkepositioner inden for nye teknologier skal udfoldes, 
bl.a. ved at tiltrække udenlandske vidensvirksomheder, investorer 
og talent til Danmark. 


På politisk niveau har Det Europæiske Råd 
identificeret digitalisering som et af de mest 
effektive værktøjer til at ruste EU til at håndtere 
samfundsmæssige kriser, øge konkurrenceevnen 
og muliggøre den grønne omstilling. 





Digitaliseringspartnerskabet, 2021 

Forsvar 


for en ansvarlig, 


demokratisk og tryg 
teknologiudvikling 


Regeringen har lanceret Tech for Democracy-initiativet i 2021, hvor 
Danmark går forrest på den internationale scene ved at forsvare 
den online demokratiske samtale og ved at sætte ansvarlige 
rammer for de store tech-virksomheder. 


Regeringen har udarbejdet Strategi for Danmarks teknologiske 
diplomati 2021-2023. Gennem techplomacy-initiativet, hvor 
Danmark har diplomatiske repræsentationer i Silicon Valley og 
Beijing, arbejder regeringen for, at tech-giganterne lever op 

til deres samfundsansvar, at de globale digitale spilleregler tager 
udgangspunkt i demokratiske værdier og menneskerettigheder, 
og at teknologien understøtter Danmarks tryghed og sikkerhed. 


Regeringens hvidbog Mod et bedre samfund med tech-giganter fra juni 
2021 præsenterer ni principper for et mere ansvarligt og retfærdigt 
samfund med tech-giganterne. Hvidbogen er skridt på vejen hen 
imod en fælles retning for Danmark og det internationale samfund, 
hvor teknologi og ansvarlighed går hånd i hånd. 


Med regeringens medieudspil fra februar 2022 lægges der op til 

en streamingafgift på tech-giganter og etableringen af et nyt center 
for Tech og Demokrati, der skal skabe mere viden om tech-giganternes 
effekter på demokrati, sammenhængskraft og borgernes trivsel. 


onstante digitale TAVi ng 
Fat digitale kompeten re | 


al opnas, udbygges og O S 
gennem hele livet. à ans 


Digitaliseringspartnerskabet, 2021 ( 

Vision 9 
Danskerne rustet til 
en digital fremtid 








Digitale kompetencer er en forudsætning for at 
drage nytte af digitaliseringens muligheder - og for 
at udvikle nye digitale løsninger på de samfunds- 
udfordringer, som vi står overfor. Alle danskere 
skal kunne anvende digitale løsninger og have de 
digitale forudsætninger for at navigere sikkert 

og kritisk på sociale medier, og de fleste i arbejds- 
styrken oplever løbende at skulle tilegne sig nye 
it-kompetencer på et stadig højere niveau. Den 
konstante digitale udvikling betyder, at digitale 
kompetencer skal opnås, udbygges og opdateres 
gennem hele livet. 


Det starter med vores børn og unge. Ligesom de 
lærer at læse og regne, skal de også tidligt i livet 
opbygge digitale kompetencer og forståelse for 
digital teknologi. Samtidig skal de lære at forholde 
sig kritisk og konstruktivt til de digitale teknolo- 
gier, der fylder stadig mere i vores samfund. Det 
er derfor regeringens ambition, at teknologi som 
led i en mere praktisk skole bliver en del af folke- 
skolens undervisning, så vores børn og unge bliver 
rustet til fremtiden. 


Også på de videregående uddannelser er der 
behov for at styrke både studerendes og under- 
viseres kompetencer og praktiske færdigheder 

i anvendelsen af de digitale teknologier. På den 
måde vil flere træde ind på arbejdsmarkedet 
med relevante digitale kompetencer. 


Eksempelvis har social- og sundhedshjælpere og 
-assistenter samt sygeplejersker brug for at kunne 
forstå og bruge de teknologier, der interageres 
med på hospitalet, ligesom tømreren og bygnings- 
konstruktøren skal kunne programmere byggeriet 
på en computer. Nogle af forudsætningerne herfor 
er bl.a., at underviserne har de rette kompetencer, 
og at de rette læringsteknologier og digitale plat- 
forme er til stede i hele uddannelsessystemet. 


Allerede i dag er der stor efterspørgsel på arbejds- 
markedet efter medarbejdere med specialiserede 
it-kompetencer, og fremskrivninger viser, at der 

i fremtiden kun efterspørges flere. Der er risiko 
for, at manglen på specialiserede it-kompetencer 
hæmmer den danske vækst, innovation og danske 
eksportmuligheder. Der er derfor brug for, at der 
bliver uddannet flere inden for it, teknologi, data 
og kodning. 


Regeringen ønsker, at danskernes digitale kom- 
petencer øges frem mod 2030, så danskerne er 
rustet til at gribe de muligheder, som den digitale 
udvikling bringer. 


Få børn forstår 
digitale begreber 


7% 
O 

ii FT 

57 % 


ved hvad 
fake news er 


TL 


i 4. klasse PAER 


Kilde nederst: Digital dannelse i børnehøjde - del 4, Børns vilkår, Medierådet for børn og unge samt Trygfonden, 2019. 

Strategiske indsatser 


& Børn og unge skal i højere grad rustes til fremtidens digitale samfund. 
Derfor skal teknologi blive en del af undervisningen i folkeskolen. 
Det kan ske som led i, at flere praktiske elementer introduceres i skolen. 
Samtidig skal teknologi som faglighed styrkes hos underviserne på de 
videregående uddannelser og hos de kommende lærere i folkeskolen. 


@ Dimittender og arbejdsstyrkens digitale viden, forståelse og 
kompetencer skal løftes gennem en styrkelse af de videregående 
uddannelser (både ordinære uddannelser og efter- og videre- 
uddannelser). 


Det er afgørende, at de basale digitale 
kompetencer etableres tidligt I livet. Alle 
børn og unge, der forlader grundskolen 
og ungdomsuddannelser skal således have 
basale digitale kompetencer og digital 
dannelse med i bagagen. 


Digitaliseringspartnerskabet, 2021 

Digital forskning 


i verdensklasse 


e Regeringen har videreført forskningsmålsætningen om, at Danmark 
skal investere mindst 1 pct. af BNP i forskning. Dermed afsættes der 
årligt i det offentlige forskningsbudget 1 pct. af BNP til forskning og 
udvikling, der bl.a. bidrager til at skabe fundamentet for stærke 
teknologiske og digitale forskningsmiljøer i Danmark. 


e Regeringen og Folketingets partier har i 2022 afsat 469 mio. kr. under 
Danmarks Innovationsfond til strategisk forskning og innovation inden 
for digitalisering og nye teknologier. Midlerne skal bl.a. styrke forsk- 
ning og innovation inden for robot- og droneteknologi, automatiseret 
produktionsteknologi, big data og kunstig intelligens, kvanteteknologi 
og kvantecomputing, cyber- og informationssikkerhed, rumbaseret 
teknologi og data. 


e På tværs af de otte universiteter i Danmark findes en række stærke 
digitale forskningsmiljøer, som bidrager til udvikling og tilpasning af 
nye digitale teknologier, så de kan skabe værdi for det danske samfund 
og dansk erhvervsliv. Fx samarbejder en række universiteter om 
Pionercenter for forskning i kunstig intelligens, der er støttet i et 
samarbejde mellem Danmarks Grundforskningsfond og flere private 
fonde. Ligeledes samarbejder de otte danske universiteter via 
Dansk e-infrastruktur Konsortium (DeiC) om den nationale adgang 
til supercomputere i Danmark og udlandet, samt om deltagelse i 
opbygningen af LUMI, der er en af verdens kraftigste supercomputere. 


Med digitaliseringsstrategien præsenterer 
regeringen sit bud på en ny digital retning for 
Danmark. Men vi lykkes kun, hvis vi bygger 


videre på det gode samarbejde og løfter i flok. 


Det gælder på tværs af den offentlige sektor, 
det private erhvervsliv, civilsamfundet, 
organisationer og forskere. 


De næste skridt I Danmarks 
digitale udvikling 


Regeringen vil fortsætte samarbejdet og 
dialogen om digitalisering, der dannede 
udgangspunkt for Digitaliseringspartnerskabet 
i en fast og forpligtende modus i Digitalise- 
ringsrådet. Den digitale udvikling sker i et 
fortsat stigende tempo og i samarbejde med 
digitaliseringsrådet vil regeringen arbejde 

for, at Danmark er rustet til udviklingen. 

Overblik over initiativer 
i digitaliseringsstrategien 
for 2022-2026 





1. National strategi for cyber og informationssikkerhed 


(>) Strategien skal styrke Danmarks digitale sikkerhed og har fokus pá báde myndigheder, virksomheder 
og borgere. Strategien stiller blandt andet en række nye sikkerhedskrav til ministeromráder, der 

VISION 1 har ansvar for samfundsvigtige funktioner eller samfundskritiske it-systemer. Med strategien igang- 

Styrket cyber- og sættes også en række indsatser med fokus på at øge kompetenceniveauet og ledelsesforankringen 


À A inden for cyber- og informationssikkerhed. Strategien sætter ligeledes ind pá vidensopbygning blandt 
informations- borgere og virksomheder, fx ved at styrke informationsportalen sikkerdigital.dk. Samtidig skal det 
sikkerhed internationale samarbejde i EU, FN, NATO og med ligesindede lande styrkes, sá det gøres mere 
besværligt at udføre cyberangreb mod Danmark. 


2. Strategisk indsats for udvikling af kvanteteknologi i Danmark 


Regeringen og Folketingets partier er enige om, at der skal udarbejdes en dansk strategi for kvante- 
forskning. Kvanteforskning er en dansk styrkeposition, og i tillæg til forsknings- og innovations- 
strategien vil regeringen tage initiativ til at udarbejde en bred national strategi for erhvervslivets 
udvikling og kommercialisering af teknologien. Indsatsen skal sikre, at de betydelige økonomiske 
gevinster kan høstes, ligesom kvanteteknologi kan få afgørende betydning for opfyldelse af 
digitaliseringspartnerskabets anbefalinger, herunder om cybersikkerhed og grøn omstilling. 


3. SMV:Digital-pulje til styrkelse af virksomheders forsvar mod cyberangreb 


Støtte til rådgivning om, hvordan SMV'er kan styrke den digitale sikkerhed, herunder hvordan man 
får styr på data, processer og systemer fx gennem en certificerings- eller mærkningsordning. 
Puljen på 50 mio. kr. blev annonceret d. 7. marts 2022 og åbnede for ansøgninger d. 17. marts 2022. 


4. Styrket indsats for digital dannelse af børn og unge 


Indsatsen dækker bl.a. over Den Digitale Trafikklub for Børn og Unge, der skal klæde børn og unge 
på til at begå sig trygt og sikkert på internettet, udarbejdelse af undervisningsmateriale og -forløb 
om digital dannelse, som lærere og undervisere kan lade sig inspirere af i undervisningen samt 
skolepatruljer for digital færdselssikkerhed, hvor elever, lærere, undervisere og forældre uddannes 
og udpeges til at understøtte en sund digital kultur på landets uddannelsesinstitutioner. 


5. Cybersikkerhedspagt med erhvervslivet 


Regeringen indgår sammen en række private aktører fra erhvervslivet en cybersikkerhedspagt. 
Parterne forpligter hinanden på at igangsætte og koordinere indsatser, der skal styrke cybersikker- 
heden i de danske virksomheder, at videndele om digitale trusler og at samarbejde om at sikre 
synergi i arbejdet for danske virksomheders cyberforsvar. 

VISION 2 
Sammen- 
hængende 
service for 
borgere og 
virksomheder 


10. 


11. 


12. 


Indsatsen for digital inklusion styrkes 


Den offentlige service skal være tilgængelig for alle. Derfor skal digitalt udfordrede borgere 
tilbydes den nødvendige hjælp og vejledning til at begå sig trygt i den digitale offentlige sektor. 
Derudover skal de støttepersoner, som hjælper med det digitale, tilbydes de rette værktøjer, 
så de har de nødvendige handlemuligheder og er tilstrækkeligt klædt på til at hjælpe. Det skal 
bidrage til, at alle danskere nemt og trygt kan betjene sig digitalt. 


Sammenhængende sagsforløb via datadeling 


Udsatte borgere og især borgere med komplekse forløb skal sikres mere sammenhængende 
sagsforløb og service. Det gælder særligt udsatte børn og unge og deres familier, som har sager, 
der går på tværs af kommune, sundhedsvæsen og statslige myndigheder. Det kræver blandt andet 
bedre mulighed for datadeling i sager, der går på tværs af myndigheder og sektorer. Indsatsen 

skal afklare de juridiske rammer og modvirke barrierer for effektiv og ansvarlig datadeling mellem 
myndigheder. 


Let og tryg administration af samtykke 


Det skal være let og trygt for borgerne at afgive og tilbagekalde samtykke til, at der kan deles 
data på tværs af offentlige myndigheder. Udviklingen af en samtykkeløsning bidrager til at skabe 
sammenhængende sagsforløb og er samtidig en vigtig indsats for, at borgere på en enkel og 
tillidvækkende måde kan give tilladelse til, at deres data må deles med offentlige myndigheder. 
Der skal derfor etableres fælles standarder og en sammenhængende infrastruktur for samtykker. 


Let og tryg brug af fuldmagter 


Det skal være lettere at give og modtage fuldmagter og dermed betjene sig selv og sine nære 
i kontakten med det offentlige. Derfor skal der etableres fælles standarder og infrastruktur 
for digitale fuldmagter i den offentlige sektor. 


Et samlet og personaliseret overblik til borgerne gennem videreudvikling 
af Mit Overblik 


Borgerne skal have et samlet og mere målrettet overblik over sine væsentligste oplysninger 

og gøremål på tværs af den offentlige sektor på Mit Overblik. Mit Overblik på borger.dk skal 
udvides og indeholde mere målrettet information og vejledning tilpasset den enkeltes konkrete 
situation. 


Forbedret service og bedre kommunikation via Digital Post 


Det skal være lettere at kommunikere og interagere med det offentlige, fx når myndigheder 
sender vigtige meddelelser til borgere eller virksomheder. Der skal skabes en mere brugervenlig 
og handlingsorienteret digital postkasse, der giver borgeren mulighed for at handle direkte på 
meddelelser fra det offentlige, fx booke en tid, og som gør myndighedernes sagsbehandling 
mindre ressourcekrævende. 


Mit Virk app - hjælp til at overholde krav og frister 


Virksomheder - særligt SMV'er og enkeltmandsvirksomheder - får med Mit Virk app'en 

et samlet overblik over frister og sager i hånden, og de får notifikationer, når de skal handle 
på noget fra det offentlige. Dermed bliver det lettere for virksomhederne at interagere med 
det offentlige, hvilket kan give dem mere tid til at udvikle forretningen og minimere risikoen 
for bøder for manglende overholdelse af frister. Samtidig skal myndighederne bruge mindre 
tid på rykkere og opfølgning. 

13. Mere og bedre velfærd gennem bredere anvendelse af ny teknologi 


>) Digitale løsninger, automatisering og bedre udnyttelse af nye teknologier og data kan bidrage 

til at løse samfundsmæssige udfordringer, fx til at imødekomme manglen på arbejdskraft ved at 
VISIONES frigøre hænder, øge kvaliteten af den offentlige service eller bidrage til den grønne omstilling. 
Mere tid til Derfor skal anvendelsen af nye teknologier, som fx kunstig intelligens, accelereres i den offentlige 


k sektor, og der etableres en pulje på 140 mio. kr. til støtte af idriftsættelse og udbredelse af 
erneopgaven konkrete teknologiløsninger på tværs af stat, kommuner og regioner eller i enkelte sektorer. 
gennem 


øget brug af 14. Videokommunikation med det offentlige 


teknologi l en travl hverdag skal borgerne i højere grad kunne modtage fleksible tilbud som videomøder, 
når de skal i kontakt med den offentlige sektor. Øget anvendelse af videomøder bidrager til 
en mere tilgængelig og tidssvarende offentlig sektor. Første skridt er at opsamle erfaringerne med 
brug af videomøder i det offentlige med henblik på at tilbyde videomøder som supplement til 
fysiske møder i flere dele af den offentlige sektor. 


15. Styrket dansk sprogteknologi 


Udviklingen af dansk sprogteknologi skal styrkes. Indsatsen skal blandt andet understøtte danske 
virksomheder i udvikling af kunstig intelligens på dansk og således bidrage til vækst og innovation 
og muligheden for løsninger målrettet det danske marked. 


16. 10-årsplan for ny teknologi i den offentlige sektor 


Nye teknologiske løsninger skal frigøre tid og arbejdskraft i den offentlige sektor. Der igangsættes 
derfor et langsigtet, målrettet arbejde for udbredelse af ny teknologi i den offentlige sektor, der 
skal frigøre mere tid til den borgernære velfærd svarende til 10.000 årsværk over 10 år og bidrage 
til at løse manglen på arbejdskraft i den offentlige sektor. Regeringen vil drøfte arbejdet med KL 
og Danske Regioner. 


17. Mere digital innovation og nye løsninger gennem Center for 
Offentlig-Privat Innovation (CO-PI) 


Med CO-PI er der oprettet en national enhed, der har til formål at styrke det offentlig-private 
samarbejde om innovative løsninger bl.a. ved at opsamle og udbrede viden om offentligt-privat 
samarbejde, innovative og fleksible udbud og ved at skabe øget dialog mellem myndigheder og 
private virksomheder. CO-PI skal arbejde med grøn omstilling, bæredygtigt byggeri og teknologi, 
der understøtter velfærd. 


18. National plan for bevægelsesdata 


Der udarbejdes en plan for bevægelsesdata, der skal sikre et godt fundament for automatisering 

og realtidsplanlægning i Danmark. For at automatisering på tværs af sektorer - fx landbruget, 
transport og offentlig service kan blive en realitet, er der behov for gode data om ting, der bevæger 
sig. Initiativet skal bidrage til at understøtte udrulning af autonome køretøjer og droner i samfundet. 


19. Automatisk erhvervsrapportering 


>) Det skal blive lettere at drive virksomhed i Danmark og dele data med det offentlige. Ved at 
automatisere SMV'ernes bogføringsprocesser kan SMV'ernes bogføring og indberetning til 
VISION 4 myndighederne lettes for op til 3 mia. kr. 
Øget vækst 
E 8 ele 20. SMV-venligt udbudssystem (MitUdbud) 
Ee Som led i at styrke offentligt-privat samarbejde skal det blive lettere og mere ensartet for SMV'ere 
at byde pa offentlige kontrakter gennem udvikling af et nationalt udbudssystem. Indsatsen vil 
bl.a. gøre det nemmere at finde frem til relevante udbud, øge datagenbrug og reducere antallet 
af it-systemer, som virksomheder skal anvende. 

21. 


22. 


23 


24. 


25. 


26. 


27. 


ESG-data (MinBæredygtighed) 


Rapporteringsbyrden for grønne virksomheder skal mindskes gennem udvikling af et digitalt 
vejledningsunivers til virksomhedernes arbejde med bæredygtighed og til opgørelse af ESG-data 
bl.a. ved brug af klimakompasset. Samtidig kan virksomheder vise deres arbejde og performance 
ift. bæredygtighed med standardiserede ESG-data. 


Mere automatiseret klimakompas 


Med et mere automatiseret og videreudviklet klimakompas bliver det mere tilgængeligt og 
nemmere for SMV'ere at opgøre deres klimaaftryk samt at planlægge og igangsætte CO, -redu- 
cerende tiltag og nemmere for virksomhederne at målrette deres bæredygtige omstilling. 


Styrket digital omstilling af danske virksomheder gennem SMV:Digital 


SMV:Digital videreføres og styrkes med henblik på at accelerere digitalisering, automatisering 

og e-handel i SMV'erne i Danmark. Et styrket SMV:Digital består af følgende fire dele: 1) tilskud 

til indkøb af privat rådgivning om digitale potentialer og løsningsmuligheder samt implementering, 
2) investeringsstøtte, 3) kompetence- og ledelsesudvikling og 4) viden og vejledning om digital 
forretningsudvikling. 


Digitale grønne produktdata (MinGrønForretning) 


Grønne produktdata standardiseres og digitaliseres løbende, og der etableres en effektiv it- 
infrastruktur til deling af grønne produktdata mellem virksomheder, indberetning til myndigheder 
mv. Det giver mulighed for automatisk håndtering af grønne data i forskellige parters systemer og 
værdikæder, og understøtter derved grøn og cirkulær omstilling samt mindske de administrative 
omkostninger for virksomheder og offentlige myndigheder. 


SMV:Robot 


Automatisering er en dansk styrkeposition, der skaber vækst, eksport og nye forretningsmuligheder. 
SMV'erne oplever dog en række barrierer for at investere i nye robot-løsninger. Derfor skal virk- 
somheder have mulighed for at afprøve robotløsninger ved at låne en robot i en kortere periode 
samt modtage rådgivning om ibrugtagning af robotter. Der udvikles et online kartotek, der giver 
virksomhederne overblik over robotløsninger samt indeholder vejledninger om anvendelses- 
muligheder målrettet forskellige brancher og typer af opgaver. 


National indsats om teknologioverførsel 


Det skal være lettere for SMV'ere og iværksættere at få adgang til at bruge ny viden og teknologi 
fra den offentlige forskning. Derfor skal teknologioverførslen fra universiteterne til virksomheder 
og iværksættere styrkes. Konkret skal en national indsats understøtte et strategisk udviklings- 
arbejde på tværs af universiteter og med tæt inddragelse af erhvervslivet, bl.a. med fokus på at 
udvikle nye modeller for smidig aftaleindgåelse og handel med IP-rettigheder, samt udvikle og 
udbrede fast-track for indgåelse af aftaler om forskningssamarbejde og kontraktforskning. De 
konkrete indsatser skal tage udgangspunkt i anbefalingerne fra Partnerskab for Viden og Vækst 
mhp. at styrke det innovative økosystem omkring universiteter og virksomheder. 


Intelligent, datadrevet og sammenhængende svigbekæmpelse 


Indsatsen mod svindel skal styrkes gennem øget anvendelse af ny teknologi til at finde 
virksomheder, der har til hensigt at begå økonomisk kriminalitet. Med afsæt i Erhvervsstyrelsens 
eksisterende intelligente kontrolplatform undersøges og afprøves sikkerhedsmæssige, tekniske, 
og juridiske behov i forhold til et styrket samarbejde på tværs af myndigheder om dataudveksling 
og teknologi til avanceret dataanalyse målrettet en mere proaktiv og effektiv bekæmpelse af 
økonomisk kriminalitet. 

28. 


29. 


30. 


31. 


32. 


33. 


Tværgående digitale og virksomhedsrettede tilsyn 


Tilsynsindsatsen skal følge med den digitale udvikling og baseres på data, automatisering og 
avancerede digitale løsninger. Der etableres et tværgående statsligt samarbejde, der skal anvende 
fælles metoder og værktøjer i tilsynsindsatsen. Dermed sikres også en mere ensartet og effektiv 
offentlig kontrolindsats gennem fælles digitale løsninger og datadeling. 


Smidige og effektive rammer for offentlige udbud 


Initiativet skal sikre mere smidige og effektive rammer i forbindelse med gennemførelsen af offent- 
lige udbud, så de private virksomheder ikke skal bruge unødvendig tid og ressourcer på at afgive 
tilbud. Initiativet skal desuden adressere digitale udfordringer på udbudsområdet, der særligt 
rammer SMV'erne, ved at udvikle et nationalt SMV-venligt udbudssystem. 


Ny teknologi og borgernes selvrapporterede data 


Ny teknologi, digitale løsninger og brug af sundhedsdata, herunder borgernes selvrapporterede data, 
rummer et stort potentiale for at øge behandlingskvalitet- og kapacitet i det danske sundhedsvæsen. 
Derfor igangsættes et strategisk arbejde med at sikre bedre rammevilkår og øge anvendelsen af ny 
teknologi til behandling, tidlig opsporing samt effektiv drift af sundhedsvæsenet. Ligeledes skal 

en national guide til sundhedsapps implementeres, så borgere og sundhedsprofessionelle nemt 

kan finde relevante apps, som de trygt kan bruge i behandlingen. Der skal også sættes retning for 
tekniske løsninger og regulatoriske rammer for, hvordan sundhedsvæsenet kan og skal håndtere 
borgernes selvrapporterede data i behandlingen. 


Mere behandling hjemme 


Borgerne skal tilbydes mere behandling i eller tæt på eget hjem og behandling af høj kvalitet 
uafhængig af geografisk placering. Derfor skal telemedicinske løsninger som fx virtuelle konsul- 
tationer, hjemmemålinger og patientrapporterede oplysninger udbredes, især til udsatte borgere 
og kronikere med mange regelmæssige kontakter på tværs af sundhedsvæsenet. Konkret skal der 
arbejdes for, at teknologierne udbredes til alle geografiske områder og inden for alle relevante 
områder i sundhedsvæsenet. 


Modernisering af digitale meddelelser i sundhedsvæsenet 


For at understøtte sammenhæng i sundhedsvæsenet og den fortsatte digitale udvikling, styrkes og 
moderniseres grundlæggende kerneelementer i den fællesoffentlige digitale infrastruktur. Konkret 
moderniseres det teknologiske grundlag for digitale meddelelser i sundhedsvæsenet, som under- 
støtter det aktuelle sundhedsfaglige behov for at dele relevante sundhedsoplysninger i forbindelse 
med sektorovergange mellem praksissektor, kommuner og sygehuse. 


Øget sammenhæng og samlet adgang til sundhedsdata 


Der skabes øget sammenhæng og samlet adgang til sundhedsdata, der skal gøre det lettere 

for borgere, pårørende og sundhedspersonale at tilgå og få et bedre overblik over oplysninger. 
Med udgangspunkt i fælles principper for visning af sundhedsdata på tværs af forskellige digitale 
løsninger skal endnu flere sundhedsdata vises til både borgere og sundhedspersonale gennem 
sundhedsjournalen på sundhed.dk. 


Strategi for Life Science (april 2021) 

38 initiativer, der skal sikre, at Danmark står stærkt i den globale konkurrence i life-science 
industrien, samt at life-science industrien i endnu højere grad er til gavn for patienter, 
velfærdssamfund og dansk økonomi. 


Regeringens udspil til sundhedsreform (marts 2022) 

Med regeringens sundhedsreform sættes en ny retning for forebyggelse, kvaliteten i det nære 
sundhedsvæsen styrkes og der skabes mere tid til den enkelte patient, bl.a. ved at fremme 
behandling i eget hjem, styrke udviklingen i Et samlet patientoverblik og en styrket indsats 
for anvendelsen af data fra det nære sundhedsvæsen. 

35. 


36. 


37. 


38. 

40. 


41. 


42. 


Klimatilpasning - Vand fra alle sider 


Helhedsorienteret datadrevet tilgang til klimatilpasning, der informerer beslutningstagere 

til rettidige og samfundsøkonomisk optimerede investeringer, der minimerer skadesomfang, 
understøtter grøn omstilling og digital transformation af vandsektoren. Består af seks indsatser, 
der styrker det hydrologiske datafundament og bidrager til samfundsøkonomisk hensigts- 
mæssig klimatilpasning og risikoreduktion. 


Datadrevet omstilling til en cirkulær økonomi 


Danmark er langt fremme i indsamlingen og anvendelsen af data om affald og andre materiale- 
strømme. Men for at kunne udnytte de potentialer, der ligger i den cirkulære økonomi, samt at 
affaldsbehandlingen kan målrettes størst mulig genanvendelse, etableres en cirkulær databank, 
der samler valide data om affald, materialer og produktindhold og gør dem tilgængelig på tværs 
af værdikæder og materialestrømme. Dermed skabes fundamentet for, at private virksomheder 
og det offentlige kan effektivisere materialeforbrug, minimere affald og implementere initiativer, 
der understøtter nye materialekredsløb. 


Etablering og drift af et Forsyningsdigitaliseringsprogram 


Gennem tværgående samarbejde i forsyningssektoren om data og digitalisering kan Danmarks 
grønne omstilling nås mere omkostningseffektivt, hurtigt og værdiskabende. Derfor etableres 
et Forsyningsdigitaliseringsprogram, der skal drive udviklingen mod en sammenhængende grøn 
forsyningssektor, der udnytter ressourcer og infrastruktur bedre på tværs af værdikæder og 
forsyningsarter. 


Dataunderstøttelse af varslingssystem for oversvømmelser i Danmark 


For at ruste os til fremtidige klimaforandringer tages de første skridt i etableringen af et 
varslingssystem ved ekstreme vejrbegivenheder i Danmark. 


Monitorering af grundvand og sikring af rent drikkevand 


I Danmark har vi et mål om også i fremtiden at basere forsyningen af drikkevand på decentral 
indvinding af rent grundvand. Det kræver valide, tilgængelige grund- og drikkevandsdata. 
Derfor reformeres den nationale database for grund- og drikkevandsdata (JUPITER-databasen) 
for at sikre den nødvendige viden om kvalitet og mængde af grund- og drikkevand. 


Bedre omstilling til elbiler og alternative drivmidler via åbne og 
standardiserede data 


For at fremme danskernes brug af alternative drivmidler og bidrage til at gøre det nemt at 
køre grønt i hele Danmark, etableres en it-løsning, der muliggør modtagelse, udstilling 

og distribution af standardiserede data fra offentligt tilgængelig infrastruktur til transmission 
af fossile brændstoffer og alternative drivmidler. 


Forsøg med intelligente transportsystemer 


For at skabe bedre flow i trafikken, mindske trængsel og optimere trafikafviklingen ved brug 
af realtidsdata og machine learning igangsættes et forsøg med intelligente transportsystemer 
for at styrke sammenhængende, koordineret og digitaliseret trafikafvikling. 


Incitamentsdreven benyttelse af vejnettet 


For at bidrage til mindre trængsel og bedre mobilitet på vejene, udvikles de tekniske og 
administrative løsninger, der skal til for at gennemføre en incitamentsdrevet benyttelse af 
vejnettet. Konkret skal det ske ved et udviklingsforsøg med roadpricing for personbiler. 


Grøn databehandling og -opbevaring 


Det skal sikres, at det offentlige går forrest i at begrænse digitaliseringens negative klima- 
og miljøpåvirkning. Som et første skridt foretages en afdækning, der skal afprøve og udbrede 
EU's grønne indkøbskriterier i offentlig indkøb af databehandling og -opbevaring. 

43. Styrelsen for Dataforsyning og Infrastruktur 


Fundamentet for den grønne digitale udvikling skal styrkes og fremtidssikres bl.a. ved at samle 
myndighedsansvaret for stedbestemt information, grunddata, bevægelsesdata og teleområdet 
i en ny Styrelse for Dataforsyning og infrastruktur. 


44. En samlet datavejviser til offentlige data 


(>) Virksomheder, forskere og myndigheder skal lettere kunne finde og genbruge offentlige data 
til at skabe innovation, udvikling og værdi med offentlige data. Der etableres ét samlet overblik 
VISION 7 over tilgængelige offentlige data. Datavejviseren vil tilbyde et søgbart overblik på tværs af de 
Et stærkt, etisk mange platforme, der huser offentlige data. 
ii oon 45. Fremtidssikring af Grunddata som hjørnesten i det offentlige datafundament 
igitalt 


Der afsættes midler til konsolidering og videreudvikling af Grunddata som det vigtigste 
fundament sammenhængende datafundament for det digitale Danmark. På den måde sikres det, at både 
myndigheder og virksomheder forsat har et autoritativt og sammenhængende datafundament 
at træffe afgørelser og skabe nye digitale løsninger oven på. 


46. Et styrket Dataetisk Råd 


I takt med at data spiller en stadig større rolle i den videre digitalisering af samfundet, er der 
behov for stillingtagen og debat om etiske spørgsmål og dilemmaer. Derfor videreføres og styrkes 
Dataetisk Råd. Rådet har til formål at skabe et varigt forum for drøftelse af dataetiske spørgsmål 

i forholdet mellem anvendelse af ny teknologi og borgernes grundlæggende rettigheder. 


47. Videreførelse af den virksomhedsrettede dataetiske indsats 


Dataetik og ansvarlig dataanvendelse er et vigtigt tema for mange virksomheder, fordi dataetik 
er afgørende for tilliden til virksomheders dataanvendelse og en forudsætning for udviklingen 
af innovative og ansvarlige databaserede løsninger. Derfor videreføres den virksomhedsrettede 
dataetiske indsats bl.a. med fokus på dataetik i brugen af kunstig intelligens og virksomheders 
brug af sporingsteknologier på deres hjemmesider og apps. Vejledningsindsatsen skal have 

sit udgangspunkt i Virksomhedsguidens tema for dataetik. 


48. Et styrket Datatilsyn i en opsøgende samfundsfunktion 


Datatilsynet løfter i dag en helt central funktion i forhold til at sikre borgernes rettigheder 
i et digitaliseret samfund. Derfor styrkes Datatilsynet med henblik på at udøve en mere 
opsøgende og proaktiv samfundsfunktion til gavn for danske myndigheder, virksomheder 
og borgere. 


49. Stærkt digitalt fundament for den offentlige sektor 


Gennem et stærkt fælles fundament for offentlige it-løsninger skal borgere og virksomheder 
tilbydes en mere sammenhængende digital service. Fælles arkitekturprincipper og udbredte 
standarder skal bidrage til, at vores systemer hænger bedre sammen og nemmere kan 
vedligeholdes, videreudvikles og udskiftes løbende i fremtiden. 


50. Fornyet fokus på styring af statens it-opgaver og -udgifter 


En tidssvarende og stabil digital infrastruktur er afgørende for, at der kan ydes stabil og god 
digital service i fremtiden. Samtidig skal statens midler bruges, hvor de gør mest gavn, når 
der udvikles it. Et analysearbejde skal kortlægge statens it-opgaver og -udgifter med henblik 
på at komme med anbefalinger til styrket styring af statens it-udgifter. 


51. Fortsat fokus på digitaliseringsklar lovgivning 


Lovgivningen skal være nem at forstå og enkel at administrere digitalt. Derfor skal indsats for 
digitaliseringsklar lovgivning fortsættes og styrkes. Det skal sikre, at lovgivningen kan omsættes 
til digitale løsninger på en effektiv, datasikker og etisk ansvarlig måde. 

52. Regulering, der fremmer brug af ny teknologi 


Virksomheder støder ofte ind i administrative omkostninger eller uklare og utidssvarende 
regler, når de vil teste nye teknologier og omsætte dem kommercielt. Derfor igangsættes en 
indsats, der skal fremme brug af ny teknologi i erhvervslivet. Indsatsen skal bidrage til at undgå 
unødvendige barrierer i nye regler, og til at hjælpe virksomheder, som møder uklare eller utids- 
svarende regler ift. nye teknologier, så regler ikke er en stopklods for innovative virksomheder. 


53. Løsning til digitalisering af retsgeografi 


Der udvikles en model og metode til udvidelse af Retsinformationssystemet med en løsning 
til digitalisering af geografi i lovgivningen, så grundlaget bliver mere præcist og giver øget 
retssikkerhed til både borgere og virksomheder. Med digital retsgeografi bliver det mere 
præcist og effektivt at forvalte og afgøre tvister. 





54. Aktiv dansk deltagelse i EU's digitale programmer 


(>) Med en aktiv deltagelse i EU kan vi præge den digitale udvikling og hjemtage betydelige midler 
fra EU’s programmer. Derfor iværksættes en målrettet indsats for at øge Danmarks engagement 

VISION 8 i EU's digitale satsninger. Initiativet har til formål at styrke det danske engagement i EU's digitale 

Danmark i dagsorden gennem etablering af en tilskudsfond til hjemtag fra EU's program for et Digitalt 
Europa og opbygningen af et europæisk sundhedsdataspace. 

centrum af 

international 55. Dansk interessevaretagelse i EU's digitale dagsorden 

digitalisering Lovgivning fra EU fylder mere og mere på det digitale område, og det er afgørende at Danmark 


spiller en aktiv rolle i forhold til at sikre, at lovgivningen passer med de gode erfaringer og 
løsninger, der er opbygget i Danmark. Der igangsættes en styrket indsats mhp. at påvirke den 
digitale reguleringsdagsorden og øge engagementet i den digitale industripolitik. 
56. Styrket tiltrækning af udenlandske virksomheder inden for nye 
digitale vækstområder 


Danmark er i hård konkurrence med andre lande om at tiltrække udenlandske investeringer. 
Derfor intensiveres indsatsen for at tiltrække videnstunge udenlandske virksomheder, investorer 
og talent til Danmark, som understøtter danske styrkepositioner inden for nye teknologier. 


57. Styrket eksport og internationalisering af Danmarks digitale løsninger 


Danmark er førende inden for offentlig digitalisering, og danske virksomheder er blandt de mest 
digitale i EU. Flere lande står overfor store investeringer i digitalisering af deres offentlige ydelser, 
og der opleves en stor interesse for danske digitale løsninger. Det giver nye eksportmuligheder. 
For at fremme eksportindsatsen for danske digitale løsninger etableres en tværgående taskforce 
med offentlige og private aktører, der skal understøtte eksportpotentialet fx gennem myndigheds- 
samarbejder. Samtidig skal danske digitale løsninger fremvises i Danmark for at styrke eksporten 
og tiltrække talent. 


Hvidbog om tech-giganter og tech-diplomacy (juni 2021) 

Regeringens hvidbog Mod et bedre samfund med tech-giganter skal sætte gang i debatten på området. 
Den opstiller ni principper om et mere ansvarligt og retfærdigt samfund med tech-giganterne, der 
hver især udspringer af en væsentlig samfundsmæssig udfordring. Med udgangspunkt i hvidbogen 
arbejder regeringen på en bred vifte af indsatser, som skal imødekomme udfordringerne. 


Strategi for Danmarks teknologiske diplomati (februar 2021) 

Med strategien sættes fokus på, at tech-giganterne lever op til deres samfundsansvar, at de 
globale digitale spilleregler tager udgangspunkt i demokratiske værdier og menneskerettigheder, 
og at teknologien understøtter Danmarks tryghed og sikkerhed. 

58. Teknologi i folkeskolens undervisning 


(>) l et digitaliseret samfund skal eleverne kunne forholde sig kritisk og konstruktivt til digitale 
teknologier, ligesom de skal forberedes på at kunne begå sig i et digitalt samfund. Der afsættes 
en ramme til teknologi i folkeskolen som led i at fremme en mere praktisk skole, og som kan 

VISION 9 il teknologi i folkeskol led i at f ktisk skol k 

Danskerne understøtte, at fagligheden indføres i folkeskolens undervisning, kompetenceudvikling af lærere 

A samt til andre implementeringsindsatser. 
rustet til en 

digital fremtid 59. Teknologi som faglighed hos underviserne 


Teknologi i folkeskolen kalder pa et stærkt forsknings-, videns og undervisningsmiljg, 

der kan indfri potentialet for at børn, unge m.fl. i fremtiden vil være langt bedre rustet i en digital 
verden. Konkret afsættes midler til videreudvikling af den nye faglighed, kapacitetsopbygning, 
kompetenceudvikling af undervisere på læreruddannelsen og lignende. 


60. Digital løft på de videregående uddannelser 


For at styrke dimittendernes og arbejdsstyrkens digitale viden, forståelse og kompetencer, afsættes 
der midler til at give de videregående uddannelser et digitalt løft. Indsatsen kan omfatte både de 
ordinære videregående uddannelser og efter- og videreuddannelsesområdet, hvor indsatsen f.eks. 
kan være målrettet faglærte og specifikke brancher/fagområder. Konkret omhandler indsatsen 
kompetenceudvikling af undervisere, med henblik på at styrke undervisernes digitale perspektiv 

og forståelse i sammenhæng med deres faglighed og inddrage det i undervisningen, samt udvikling 
af kurser og moduler med relevant digitalt indhold. 


61. Digital udstyrspulje til erhvervsuddannelser og AMU 


Robotsystemer og digitale teknologier som virtuel reality (VR) og augmented reality (AR) giver 
mulighed for at skabe mere praksisnær undervisning på erhvervsuddannelserne og AMU, der 
styrker koblingen mellem skole og oplæring /arbejdspladsen. Der afsættes midler til en digital 
udstyrspulje til investeringer i den nyeste teknologi inden for fx VR, AR, simulering, 3D samt 
til kompetenceudvikling til underviserne. Med puljen kan videnscentrene søge om midler 

til indkøb af ny digital teknologi og nyt digitalt udstyr i 2023. 





Maj 2022 
Finansministeriet 
Christiansborg Slotsplads 1 
1218 København K 


Telefon 3392 3333 
E-mail fmæfm.dk 


ISBN 978-87-94224-16-1 (digital version) 
ISBN 978-87-94224-15-4 (trykt version) 
2021/22:12 

Design: BGRAPHIC 

Fotos: iStock og Colourbox 


Tryk: Stibo Complete 


Publikationen kan hentes på 
www.regeringen.dk og www.fm.dk 





Finansministeriet 
Christiansborg Slotsplads 1 
1218 København K 
Telefon 33 92 33 33 
E-mail fmæfm.dk 





